open-index/open-wikipedia-markdown huggingface dataset:
ดาวหางเวสต์

thumb|250px|ดาวหางเวสต์ ถ่ายเมื่อต้นเดือนมีนาคม ค.ศ. 1976

**ดาวหางเวสต์** () หรือชื่ออย่างเป็นทางการตามระบบดาวหางคือ **C/1975 V1**, **1976 VI** และ **1975n** เป็นดาวหางที่โดดเด่นเป็นพิเศษ บางครั้งก็เป็นที่เรียกขานกันว่าเป็น "ดาวหางใหญ่" ด้วย ดาวหางเวสต์ถูกค้นพบเป็นครั้งแรกจากภาพถ่ายโดย ริชาร์ด เอ็ม. เวสต์ เจ้าหน้าที่หอดูดาวยุโรปใต้ เมื่อวันที่ 10 สิงหาคม ค.ศ. 1975 และเพิ่มความสว่างจนถึงจุดสูงสุดในเดือนมีนาคม ค.ศ. 1976 ระดับความสว่างเมื่อเข้าใกล้ดวงอาทิตย์ที่สุดอยู่ที่ -3 ระหว่างช่วงเวลาที่ดาวหางสว่างที่สุดมีรายงานจากผู้สังเกตการณ์ว่า ดาวหางมีความสว่างมากจนสามารถเฝ้าสังเกตในเวลากลางวันได้

ดาวหางเวสต์เป็นดาวหางคาบยาว การคำนวณประเมินว่าดาวหางมีคาบโคจรประมาณ 558,000 ปี

## การแตกสลาย
ขณะที่ดาวหางเวสต์เคลื่อนที่ผ่านเข้ามาในระบบสุริยะชั้นในเป็นครั้งแรกในรอบ 500,000 ปี มีการตรวจพบว่านิวเคลียสของดาวหางแตกออกเป็นสี่ส่วนขณะที่มันเข้าใกล้ดวงอาทิตย์ที่ระยะห่าง 30 ล้านกิโลเมตร

รายงานการแตกของดาวหางเกิดขึ้นครั้งแรกในวันที่ 7 มีนาคม ค.ศ. 1976 โดยแตกออกเป็นสองชิ้น หลังจากนั้นจึงแตกออกอีกครั้งในเช้าวันที่ 18 มีนาคมปีเดียวกัน นับเป็นดาวหางหนึ่งในไม่กี่ดวงในประวัติศาสตร์ที่เกิดการแตกสลายระหว่างการเฝ้าสังเกตการณ์ ชิ้นส่วนทั้งสี่แยกกระจัดกระจายออกไป แต่นักดาราศาสตร์ยังคงเฝ้าติดตามชิ้นส่วนใหญ่ 2 ชิ้นอยู่อย่างต่อเนื่อง

วเสต์
หมวดหมู่:วัตถุทางดาราศาสตร์ที่ค้นพบในปี พ.ศ. 2518
สมาคมหนังสือพิมพ์แห่งประเทศไทย ในพระบรมราชูปถัมภ์

**สมาคมหนังสือพิมพ์แห่งประเทศไทย ในพระบรมราชูปถัมภ์** หรือเดิมชื่อ **สมาคมหนังสือพิมพ์แห่งประเทศไทย** เป็นสมาคมสื่อสารมวลชนแห่งหนึ่งของประเทศไทย ก่อตั้งขึ้นเมื่อวันที่ 17 พฤษภาคม พ.ศ. 2484

## การแยกตัวของสมาชิก พ.ศ. 2498
ในปี พ.ศ. 2498 สมาชิกของสมาคมหนังสือพิมพ์แห่งประเทศไทยกลุ่มหนึ่ง รู้สึกว่าสมาคมหนังสือพิมพ์ฯ นั้นถูกครอบงำโดยอำนาจทางการเมือง
อีกทั้งไม่พึงพอใจในการแถลงงบดุลอย่างคลุมเครือในการประชุมสามัญประจำปี จนถึงขั้นประท้วงเดินออกจากห้องประชุมจนเกือบหมด
ไม่กี่วันหลังจากนั้น นักข่าวนักหนังสือพิมพ์ส่วนหนึ่งได้จับกลุ่มกันคิดที่จะก่อตั้งสมาคมใหม่ ที่มีวัตถุประสงค์ตรงกับ อุดมการณ์ของตน และใช้ชื่อว่า "สมาคมนักข่าวแห่งประเทศไทย"

## อ้างอิง

## แหล่งข้อมูลอื่น
* สมาคมหนังสือพิมพ์แห่งประเทศไทย ในพระบรมราชูปถัมภ์ 

หมวดหมู่:องค์กรในพระบรมราชูปถัมภ์ในประเทศไทย
หมวดหมู่:สื่อมวลชน
นังสือพิมพ์
หมวดหมู่:องค์การที่ก่อตั้งในปี พ.ศ. 2484
พระเจ้าสเวน ฟอร์กเบียร์ด

**พระเจ้าสเวน ฟอร์กเบียร์ด** หรือ **พระเจ้าสเวนที่ 1 แห่งเดนมาร์ก** ( ) เป็นพระมหากษัตริย์เดนมาร์ก นอร์เวย์ และอังกฤษ  

พระเจ้าสเวน ฟอร์คเบียร์ด เสด็จพระราชสมภพเมื่อประมาณ ค.ศ. 960 ในประเทศเดนมาร์กปัจจุบัน เป็นพระราชโอรสของพระเจ้าฮารัลด์ บลูทูท และกิริธ โอลาฟสดอทเทียร์ ทรงเสกสมรสกับกันฮิลด์แห่งเว็นเด็นและซิกริดผู้ทรนง และครองราชย์เป็นพระมหากษัตริย์เดนมาร์กระหว่าง ค.ศ. 986 ถึง 3 กุมภาพันธ์ ค.ศ. 1014 นอร์เวย์ระหว่าง ค.ศ. 999 ถึง 3 กุมภาพันธ์ ค.ศ. 1014 และอังกฤษระหว่าง ค.ศ. 1013 ถึง 3 กุมภาพันธ์ ค.ศ. 1014 เสด็จสวรรคตเมื่อวันที่ 3 กุมภาพันธ์ ค.ศ. 1014

พระเจ้าสเวน ฟอร์คเบียร์ด ทรงมีหลายพระนาม ในพงศาวดารแองโกล-แซ็กซอน (Anglo-Saxon Chronicles) ใช้ "สเวนชาวเดนส์" (Sven the Dane) หรือ "สวีเกน" (Swegen) หรือ “Tuck”; ในภาษานอร์เวย์โบราณ “Sveinn Tjúguskegg”; ในภาษานอร์เวย์ “Svein Tjugeskjegg”; ในภาษาสวีเดน “Sven Tveskägg”; ในภาษาเดนมาร์ก “Svend Tveskæg” จาก “Tjugeskæg” เดิม หรือ “Tyvskæg” พระเจ้าสเวน ฟอร์คเบียร์ดทรงเป็นผู้นำชาวไวกิงและเป็นพระราชบิดาของพระเจ้าคนุตมหาราช เมื่อพระเจ้าฮารัลด์ บลูทูท พระราชบิดาเสด็จสวรรคตราวปลายปี ค.ศ. 986 หรือต้นปี ค.ศ. 987 สเวน ฟอร์คเบียร์ดก็ขึ้นครองราชย์เป็นพระมหากษัตริย์เดนมาร์ก ในปี ค.ศ. 1000 ทรงเป็นพันธมิตรกับ Trondejarl Erik of Lade ซึ่งทำให้ได้ครองราชย์เป็นพระมหากษัตริย์นอร์เวย์ และเมื่อไม่นานก่อนที่จะเสด็จสวรรคตก็ได้รับชัยชนะต่ออังกฤษและได้เป็นพระมหากษัตริย์อังกฤษและในปี 1013 ในเดือนสุดท้ายก่อนที่จะเสด็จสวรรคตทรงเป็นพระมหากษัตริย์จักรวรรดิทะเลเหนือ

## อ้างอิง

## ดูเพิ่ม
* ราชอาณาจักรอังกฤษ
* ราชอาณาจักรเดนมาร์ก
* ราชอาณาจักรนอร์เวย์

หมวดหมู่:พระมหากษัตริย์อังกฤษ
หมวดหมู่:พระมหากษัตริย์เดนมาร์ก
หมวดหมู่:พระมหากษัตริย์นอร์เวย์
กอญัก

thumb|right|Cognac Braastad XO

**กอญัก** ( , also  , ) เป็นเครื่องดื่มแอลกอฮอล์ประเภทบรั่นดีชนิดหนึ่งซึ่งถูกตั้งชื่อมาจากเทศบาลกอญัก ประเทศฝรั่งเศส มันถูกผลิตขึ้นในพื้นที่การเพาะปลูกองุ่นสำหรับทำไวน์โดยรอบในจังหวัดชาร็องต์ และจังหวัดชาร็องต์-มารีตีม

การผลิตกอญักนั้นอยู่ภายใต้การระบุถึงการรับรองเป็นภาษาฝรั่งเศส คำว่า appellation d'origine contrôlée (AOC) ซึ่งหมายถึง "การกำหนดควบคุมของแหล่งกำเนิด" ด้วยวิธีการผลิตและการตั้งชื่อที่ต้องการเพื่อให้เป็นไปตามข้อกำหนดทางกฏหมายบางประการ ในบรรดาองุ่นที่เฉพาะเจาะจง **ugni blanc** หรือที่รู้จักกันในท้องถิ่นว่า แซ็งเตมีลียง ซึ่งมีการใช้กันอย่างแพร่หลายมากที่สุด บรั่นดีต้องกลั่นถึงสองครั้งในหม้อกลั่นทองแดง และหมักบ่มอย่างน้อยสองปีในถังไม้โอ๊กฝรั่งเศสซึ่งมาจากลีมูแซ็งหรือ Tronçais กอญักได้เติบโตในลักษณะเดียวกันกับยุควิสกี้และถังไวน์ และกอญักส่วนใหญ่จะใช้เวลายาวนานกว่า "อยู่บนไม้" ตามข้อกำหนดกฎหมายขั้นต่ำ

## คุณภาพและอายุ
กอญักบรรจุขวดจะมีจำนวนดาวที่ปรากฏบนฉลาก หมายถึงคุณภาพและอายุของเหล่านั้น
* **V.S.** (Very Superior) หรือ ✯✯✯ (สามดาว) เป็นการผสมผสาน Brandy ที่มีอายุน้อยที่สุดอย่างน้อย 2 ปีในถัง
* **V.S.O.P.** (Very Superior Old Pale) หรือ **Reserve** เป็นการผสมผสาน Brandy ที่มีอายุน้อยที่สุดอย่างน้อย 4 ปีในถัง
* **X.O.** (Xtra Old) หรือ **Napoléon** เป็นการผสมผสาน Brandy ที่มีอายุน้อยที่สุดอย่างน้อย 6 ปีในถัง

## ภูมิภาคการผลิต

#Grande Champagne หรือ Fine Champagne
# Petite Champagne
# Borderie
# Fine Bois
# Bons Bois
# Bois ordinaires หรือ Bois de Terroir

## อ้างอิง

หมวดหมู่:สุรา
หมวดหมู่:เครื่องดื่มแอลกอฮอล์ฝรั่งเศส
พระมหากษัตริย์สวีเดน

**ราชาธิปไตยแห่งสวีเดน** () คือระบอบราชาธิปไตยภายใต้รัฐธรรมนูญที่ราชอาณาจักรสวีเดนใช้มายาวนาน พระมหากษัตริย์ทรงมีตำแหน่งเป็นเพียงประมุขของประเทศเท่านั้น โดยพระองค์ไม่มีพระราชอำนาจทางการเมือง ซึ่งพระมหากษัตริย์สวีเดนทรงเป็นพระประมุขสูงสุดรวมทั้งยังได้รับความเคารพจากสังคมของสวีเดนมาโดยตลอด ทั้งนี้สวีเดนได้เริ่มใช้ระบอบราชาธิปไตยภายใต้รัฐธรรมนูญพร้อม ๆ กับการเริ่มใช้ระบบรัฐสภาที่มีพระราชพิธียุ่งยากมากมาย นอกจากนี้พระมหากษัตริย์ยังสามารถมีพระราชโองการไปถึงรัฐบาลและกองทัพได้อีกด้วย ในปี ค.ศ. 1810 รัฐธรรมนูญสวีเดนว่าด้วยการสืบทอดราชสมบัติได้กำหนดให้ราชวงศ์แบร์นาด็อตเป็นราชวงศ์แห่งสวีเดน อีกทั้งผู้สืบทอดราชสมบัติต้องนับถือศาสนาคริสต์นิกายโปรเตสแตนต์ ซึ่งพระมหากษัตริย์สวีเดนองค์ปัจจุบันก็คือสมเด็จพระราชาธิบดีคาร์ลที่ 16 กุสตาฟ

## ประวัติศาสตร์
thumb|left|150px|สัญลักษณ์ประจำพระองค์
สวีเดนมีพระมหากษัตริย์เป็นของตนเองมาตั้งแต่ยุคก่อนประวัติศาสตร์ในช่วงศตวรรษที่ 1 แทซิทัส นักประวัติศาสตร์ของโรมันได้บันทึกว่าเผ่าซิโอเนส (เผ่าโบราณที่อาศัยอยู่บริเวณสวีเดนในปัจจุบัน) มีพระราชาปกครอง ซึ่งลำดับการสืบสันตติวงศ์ยังไม่มีผู้ใดทราบแน่ชัด มีเพียง *ซากา* (อังกฤษ: Saga เป็นบันทึกทางประวัติศาสตร์ของชาวไวกิง เกี่ยวกับดินแดนแถบสแกนดิเนเวีย) ที่ใช้อ้างอิงเท่านั้น แต่ก็ยังคงเป็นที่ถกเถียงอยู่ในปัจจุบัน

แต่เดิมพระมหากษัตริย์สวีเดนมีพระราชอำนาจเพียงเล็กน้อย ส่งผลจำกัดในเรื่องการทำศึกสงคราม โดยผู้พิพากษาและพระสงฆ์จะต้องเป็นสักขีพยานของความบกพร่องในการใช้อำนาจในครั้งนี้ด้วย ทั้งนี้ศิลาจารึกนับพันได้จารึกไว้เช่นกันแต่ไม่มีบันทึกเกี่ยวกับพระมหากษัตริย์เลย อย่างไรก็ตามพระราชอำนาจของพระมหากษัตริย์ก็ยังคงได้รับการสนับสนุนจากศาสนจักร ทำให้มีพระราชอำนาจมากขึ้นในระหว่างคริสต์ศตวรรษที่ 11 และในคริสต์ศตวรรษต่อมา พระราชอำนาจของพระมหากษัตริย์สวีเดนก็เพิ่มมากขึ้นเรื่อย ๆ ตามประเพณีแล้วพระมหากษัตริย์จะทรงบรมราชาภิเษกที่แท่นหินแห่งโมรา ซึ่งเป็นสถานที่ประชาชนมีสิทธิจะยอมรับหรือไม่ยอมรับพระมหากษัตริย์พระองค์ใหม่ได้ ซึ่งพิธีกรรมนี้สืบทอดจากพระมหากษัตริย์สวีเดนพระองค์ก่อน ๆ มาตั้งแต่ปี ค.ศ. 1544 ซึ่งในปัจจุบันพระราชวงศ์แบร์นาด็อตปกครองสวีเดนมาตั้งแต่ช่วงสงครามนโปเลียน และต่อมาสวีเดนก็ต้องสูญเสียฟินแลนด์และส่วนตะวันออกของรีล์มให้แก่จักรวรรดิรัสเซีย ทั้งนี้ตามบทบัญญัติในรัฐธรรมนูญแห่งราชอาณาจักรสวีเดนระบุไว้ว่าพระมหากษัตริย์ทรงเป็นเพียงประมุขแห่งรัฐเท่านั้นและไม่มีพระราชอำนาจทางการเมือง

## รายพระนามพระมหากษัตริย์สวีเดน

*
*
หมวดหมู่:ประเทศสวีเดน
แก่นตะวัน

**แก่นตะวัน** หรือ **ทานตะวันหัว** ()   เป็นพืชดอกในตระกูลทานตะวัน มีถิ่นกำเนิดในทวีปอเมริกาเหนือ ชาวอินเดียนแดงปลูกไว้รับประทานหัว โดยเชื่อว่ามีสรรพคุณช่วยทำให้เจริญอาหาร ต่อมาจึงแพร่หลายไปในสหรัฐอเมริกาและยุโรป 

## ลักษณะ
แก่นตะวัน เป็นพืชล้มลุก มีหัวสะสมอาหาร หัวเป็นตะปุ่มตะป่ำ ไม่เรียบ คล้ายหัวของขิงและข่า มีสีหลายสี เช่น สีขาว สีเหลือง สีแดง สีม่วง รับประทานได้ ผิวใบสาก  ใบรีรูปไข่ บางพันธุ์มีขอบใบหยักลักษณะต้น สูง 1.5-2.0 ม. มีขนตามกิ่งและใบ ดอก เป็นทรงกลมแบน สีเหลือง คล้ายดอกทานตะวัน หรือบัวตอง ออกดอกเป็นช่อ สีเหลืองคล้ายดอกทานตะวัน มีโครโมโซมเป็น hexaploid เป็นพืชวันสั้น ช่วงแสงวิกฤตน้อยกว่า 14 ชั่วโมง การเจริญเติบโตของแก่นตะวันมีสองช่วง ช่วงแรกนับตั้งแต่ปลูกจนถึงออกดอกครั้งแรก แก่นตะวันจะสะสมอาหารในใบและลำต้น ช่วงที่สองหลังจากดอกแรกบานจนถึงระยะเก็บเกี่ยว ใบจะหลุดร่วง อาหารสะสมที่ใบถูกส่งไปที่หัว 

## การเพาะปลูกและดูแล
สมุนไพรแก่นตะวัน เป็นพืชที่ปลูกง่าย ลักษณะปลูกคล้ายกับ ขมิ้นชัน เติบโตในดินร่วนปนทรายได้ดี และให้ผลผลิตดีด้วยดินร่วนปนทรายสามารถปลูกได้ทุกฤดู โดยเฉพาะช่วงฤดูฝนจะดีที่สุด แต่ระวังอย่าให้น้ำขัง เพราะจะทำให้หัวแก่นตะวันเน่าได้

## การใช้ประโยชน์
thumb|200px|left|หัวแก่นตะวัน
หัวใช้รับประทานสดเป็นผัก ใช้ทำขนมหรือต้มรับประทาน  ภายในหัวมีน้ำ 80% และคาร์โบไฮเดรต ประมาณ 18% โดยคาร์โบไฮเดรตส่วนใหญ่เป็นอินนูลิน (Inulin) เป็นสารเยื่อใยอาหารที่ให้ความหวาน จะไม่ถูกย่อยในกระเพาะ และลำไส้เล็ก อยู่ในระบบทางเดินอาหารเป็นเวลานาน ทำให้ไม่รู้สึกหิว กินอาหารได้น้อย ช่วยลดความอ้วนและป้องกันโรคเบาหวาน ในเชิงอุตสาหกรรมใช้หัวแก่นตะวันเป็นวัตถุดิบสำหรับสกัดน้ำตาลอินนูลินได้

หัวแก่นตะวันใช้ปรุงอาหารแทนมันฝรั่งได้  โดยให้เนื้อสัมผัสเช่นเดียวกันแต่รสหวานกว่า เหมาะสำหรับใส่ในสลัด คาร์โบไฮเดรตในหัวจะนุ่มถ้าต้มสุก แต่จะคงสภาพได้ดีกว่านึ่ง แก่นตะวันมี โพแทสเซียม 650&nbsp;mg ต่อ 150g มีเหล็กสูง และมีเส้นใย ไนอาซิน ไทอามีน ฟอสฟอรัส และทองแดง 

ในเมนูอาหารไทย แก่นตะวันสามารถปรุงเป็นส้มตำได้

หัวแก่นตะวัน เป็นวัตถุดิบแปรรูปเป็นเอทานอลและสุราได้ ใน Baden-Württemberg ประเทศเยอรมัน หัวแก่นตะวันมากกว่า 90% ใช้ในการผลิตสุราเรียกว่า "Topi" หรือ "Rossler"

ลำต้นและใบใช้เป็นอาหารสัตว์ โดยมีสารอาหารที่ย่อยได้ทั้งหมดมากกว่าถั่วอัลฟัลฟา แต่มีโปรตีนน้อยกว่า  ลำต้นนำไปหมักทำเอทานอลได้เช่นเดียวกัน

## อ้างอิง

## แหล่งข้อมูลอื่น
* 
* 

* ''Helianthus tuberosus'' – Plants for a Future database
* Jerusalem artichoke – Ohio Perennial & Biennial Weed Guide
* NutritionData, Complete nutritional info.
* Purdue University Alternative Field Crops Manual: Jerusalem Artichoke

หมวดหมู่:พืชไร่
หมวดหมู่:พืชที่รับประทานได้
หมวดหมู่:สมุนไพร
หมวดหมู่:วงศ์ทานตะวัน
จินดา ศิริมานนท์

**จินดา ศิริมานนท์** (6 ธันวาคม พ.ศ. 2460 - 26 เมษายน พ.ศ. 2556) นักเขียนชาวไทย เป็นภริยาและเป็นผู้อยู่เบื้องหลังการทำงานของ สุภา ศิริมานนท์ นักหนังสือพิมพ์แนวหน้าของไทย

## ประวัติ
จินดา ศิริมานนท์ มีนามเดิมว่า **จินดา สุนทรโรหิต** เป็นบุตรสาวของหลวงสุภาเทพ (โต สุนทรโรหิต) ยกระบัตร์ศาลอุทธรณ์  จบการศึกษาด้านการพยาบาล พบกับสุภา ศิริมานนท์ และแต่งงานกันเมื่อวันที่ 7 สิงหาคม พ.ศ. 2486

## การทำงาน
จินดา ช่วยงานการทำหนังสือของสุภามาโดยตลอด ช่วง พ.ศ. 2486-2488 เมื่อสุภา ศิริมานนท์ เป็นบรรณาธิการหนังสือพิมพ์ "นิกรวันอาทิตย์" จินดาทำหน้าที่ช่วยคัดเลือกเรื่อง เขียนบทวิจารณ์และแนะนำหนังสือ ใช้นามปากกาว่า "จ.ส.ร" (ย่อมาจาก จินดา สุนทรโรหิต) ช่วงหลังสงครามโลกครั้งที่สอง สุภาก่อตั้งนิตยสาร "อักษรสาส์น" ระหว่าง พ.ศ. 2492-2495 เป็นนิตยสารหัวก้าวหน้า ซึ่งมีเนื้อหาแนวสังคมนิยมในสมัยนั้น จินดาร่วมจัดทำนิตยสารอักษรสาส์นในตำแหน่งผู้จัดการ มีหน้าที่เขียนแนะนำและวิจารณ์หนังสือ จนกระทั่งนิตยสารถูกสั่งปิด และสุภา ศิริมานนท์ ถูกจับกุมด้วยข้อหากบฏสันติภาพ เมื่อวันที่ 10 พฤศจิกายน พ.ศ. 2495 ถูกคุมขังและสอบสวนอยู่ 60 วัน  
     
จินดา ศิริมานนท์ หันมาทำสถานรับเลี้ยงเด็กเพื่อหารายได้พิเศษที่บ้าน และทำต่อเนื่องมาประมาณ 30 ปี จนกระทั่งสุภา ศิริมานนท์เสียชีวิตในปี พ.ศ. 2529 จินดาได้ก่อตั้งกองทุนชื่อ **กองทุนสุภา ศิริมานนท์** เพื่อเผยแพร่ประวัติชีวิตและงานของสามี  โดยจัดพิมพ์ผลงานของสุภา เช่น "เหยียบยุโรป", "แคปิตะลิสม์", "เจ็งกิ๊ซข่าน", "วรรณสาส์นสำนึก"  รวมทั้งผลักดันให้มีการจัดพิมพ์หนังสือ ผู้อยู่เหนือเงื่อนไข? เป็นนวนิยายที่สุภา ศิริมานนท์ เขียนไว้ตั้งแต่ปี พ.ศ. 2496 แต่ไม่ได้เคยได้ตีพิมพ์ เพราะไม่มีสำนักพิมพ์ใดกล้าจัดพิมพ์ เนื่องจากนำเสนอข้อมูลใหม่เกี่ยวกับการปลงพระชนม์ สมเด็จพระเจ้าตากสินมหาราช ในช่วงปลายรัชสมัยกรุงธนบุรี

## บั้นปลาย
หลังการเสียชีวิตของสุภา ศิริมานนท์ จินดากลับมาเขียนหนังสืออีกครั้ง คือ สารคดีบันทึกการเดินทางไปอินเดีย ชื่อ "ไปเยือนถิ่นพุทธภูมิ" (พ.ศ. 2533) และบันทึกการเดินทางเมื่อครั้งเดินทางไปคารวะนายปรีดี พนมยงค์ ที่ประเทศฝรั่งเศส ชื่อ “ความทรงจำจากบ้านชานกรุงปารีส” (พ.ศ. 2536) 

จินดา ศิริมานนท์ ได้รับการยกย่องเชิดชูเกียรติ จากสมาคมนักเขียนแห่งประเทศไทย รับรางวัลนราธิป ประจำปี พ.ศ. 2550 เมื่อวันที่ 3 กุมภาพันธ์ พ.ศ. 2551

## อ้างอิง

หมวดหมู่:นักเขียนชาวไทย
หมวดหมู่:นามปากกา
หมวดหมู่:นักหนังสือพิมพ์ชาวไทย
อาร์ทิโชก

**อาร์ทิโชก** ( หรือทั่วไปรู้จักในชื่อ **French artichoke** และ **green artichoke****)**  เป็นพืชเมืองหนาว อยู่ในวงศ์ทานตะวัน มีถิ่นกำเนิดในยุโรปเขตเมดิเตอร์เรเนียน มีสรรพคุณทางยา สามารถบริโภคสดหรือปรุงเป็นอาหาร ซึ่งเป็นเมนูสำคัญของงานเลี้ยงทางยุโรป และยังมีการนำมาสกัดสารไซนาริน

ลักษณะทรงต้นและใบจะมีขนาดใหญ่โตเต็มที่จะมีขนาด 1.80 เมตร ใบหยักเป็นแฉกลึกสีเขียวอมเทาหรือขาวอมเทา ดอกประกอบไปด้วยกลุ่มของกลีบดอกจำนวนมากเรียงซ้อนกันเป็นชั้น ๆ บนก้านดอกลักษณะของดอกทรงแตกต่างกันไปตามลักษณะสายพันธุ์ ออกดอกในช่วงเดือนเมษายน-พฤษภาคม  

## แหล่งกำเนิดและการแพร่กระจายพันธุ์พืช
อาร์ทิโชกเป็นพืชพื้นเมืองแถบเมดิเตอร์เรเนียน ถูกชาวดัตช์นำเข้าสู่ประเทศอังกฤษในศตวรรษที่ 15 เติบโตในสวนของพระเจ้าเฮนรีที่ 8 จนถึงช่วงกลางศตวรรษที่ 17 แก่นอาร์ทิโชค (artichoke heart) กลายเป็นวัตถุดิบสำคัญสำหรับมื้ออาหารที่หรูหรา  ในศตวรรษที่ 19 ถูกนำเข้าประเทศสหรัฐอเมริกาที่ Louisiana โดยชาวฝรั่งเศส และเข้าสู่ California โดยชาวสเปน

## ส่วนที่ใช้และสรรพคุณ
ใช้ส่วนของฐานกลีบดอก (the base of the petals) ตรงกลางของลำต้น (the center of the stem) และ แก่น (artichoke heart) ในการประกอบอาหาร

อาร์ทิโชก มีสารสำคัญหลายกลุ่มโดยเฉพาะในกลุ่มฟีนอล ซึ่งมีสารหลัก คือ ไซนาริน (cynarine) และมีสรรพคุณที่หลากหลาย เช่น ต้านอนุมูลอิสระ ต้านการอักเสบ ลดคลอเลสเตอรอล ป้องกันตับ และลดไขมัน

## ประวัติการใช้และการผลิตในโลก
อาร์ทิโชกเป็นพืชพื้นเมืองแถบเมดิเตอร์เรเนียน ถูกชาวดัตช์นำเข้าสู่ประเทศอังกฤษในศตวรรษที่ 15 เติบโตในสวนของพระเจ้าเฮนรีที่ 8 จนถึงช่วงกลางศตวรรษที่ 17 แก่นอาร์ทิโชค (artichoke heart) กลายเป็นวัตถุดิบสำคัญสำหรับมื้ออาหารที่หรูหรา  ในปี 1699 John Evelyn เขียนวาทกรรมเกี่ยวกับ Sallads ตามด้วยคำแนะนำว่า "แบ่งหัวเป็นสี่ส่วน ขั้นแรกกินดิบ ตามด้วยน้ำมัน น้ำส้มสายชูเล็กน้อย เกลือ พริกไทย โดยเฉพาะอย่างยิ่งไวน์สักแก้ว" ซึ่งเป็นคำแนะนำสำหรับการรับประทานอาร์ทิโชค สำหรับการบันทึกการใช้อาร์ทิโชกเป็นอาหารและยาครั้งแรกถูกพบในสมัยกรีกโบราณ

อาร์ทิโชก สามารถผลิตจากการเพาะเมล็ด หรือ จากการเจริญเติบโตทางลำต้น ใบ และราก (vegetative growth) เช่น การแตกหน่อ การตัดราก หรือ การเพาะเลี้ยงเนื้อเยื่อ (micropropagation)

## แหล่งกำเนิดในปัจจุบันและการใช้ในปัจจุบัน
ในปัจจุบันประเทศที่ส่งออกอาร์ทิโชกสูงสุด 5 ประเทศ ได้แก่ 1.เนเธอร์แลนด์ 2.สหรัฐอเมริกา 3.เม็กซิโก 4.เยอรมนี 5.แอฟริกาใต้  

ในปัจจุบันนิยมนำมาใช้ในการประกอบอาหารรวมถึงการแปรรูปสำหรับรับประทานเพื่อลดคลอเรสเตอรอล

## การเก็บเกี่ยวและวิธีการสกัด
สามารถเก็บได้เมื่อใบประดับ (bracts) เริ่มแยกออกจากดอก และหัวยังคงนิ่มแพ็คติดกันแน่น

การสกัดนิยมสารไซนาริน (cynarine) และกรดคลอโรจีนิก (chlorogenic acid) จากใบ โดยอาจใช้วิธีการสกัดด้วยคลื่นความถี่สูง (ultrasound-assisted extraction) และการใช้เอนไซม์ช่วยสกัด (enzymatic-assisted extraction)

## อ้างอิง

หมวดหมู่:ผัก
หมวดหมู่:วงศ์ทานตะวัน
ซาร์มีไฮล์ที่ 1 แห่งรัสเซีย

thumb|right|<center>ภาพวาดขณะไมเคิลขึ้นครองราชย์เป็นพระเจ้าซาร์ในปี ค.ศ. 1613 ขณะพระชนม์เพียง 16 พรรษา
**ซาร์มีไฮล์ที่ 1** หรือ **มีไฮล์ โรมานอฟ** () () เป็นซาร์แห่งรัสเซีย พระองค์แรกจากราชวงศ์โรมานอฟ ทรงขึ้นครองราชย์หลังจากสภาเซมสกี ทูลเชิญพระองค์ให้ขึ้นครองราชย์ในปี ค.ศ. 1613  พระองค์ทรงเป็นโอรสใน ฟิโอดอร์ นิกิติช โรมานอฟ (ภายหลังได้เป็นพระอัครบิดรแห่งมอสโกในพระนามอัครบิดรฟิลลาเร็ตแห่งมอสโก) และเซนิยา เซสโตวา (ภายหลังได้ออกบวชชีและได้รับนามใหม่ว่า มาร์ธ่า) พระองค์ยังเป็นพระนัดดา (หลานลุง) ในซาร์ฟิโอดอร์ที่ 1 ซาร์องค์สุดท้ายในราชวงศ์รูลิคสายตรง ผ่านทางพระอัยกี (พี่สาวของปู่) ซารีนาอนาสตาเซีย โรมานอฟนา พระมเหสีองค์แรกในซาร์อีวานที่ 4 การขึ้นครองราชย์ของพระองค์นับเป็นจุดสิ้นสุดของช่วงเวลาแห่งความวุ่นวาย ในรัชสมัยของพระองค์รัสเซียได้พิชิตดินแดนไซบีเรีย ซึ่งสำเร็จได้ส่วนหนึ่งเพราะความช่วยเหลือจากพวกคอสแซคและตระกูลสโตรกานอฟ ( )

## อ้างอิง

หมวดหมู่:ราชวงศ์โรมานอฟ
หมวดหมู่:ซาร์แห่งรัสเซีย
การปฏิบัติการพยาบาลตามหลักฐานเชิงประจักษ์

**การปฏิบัติการพยาบาลตามหลักฐานเชิงประจักษ์** หมายถึงกระบวนการแก้ปัญหาการพยาบาลทางคลินิกที่ใช้หลักฐานเชิงประจักษ์ที่ดีที่สุดจากงานวิจัยที่ออกแบบอย่างดี นำมาตัดสินใจในการปรับใช้ในการดูแลหรือการให้การพยาบาลผู้ป่วย

## อ้างอิง

* ฟองคำ ติลกสกุลชัย . 2549

หมวดหมู่:พยาบาลศาสตร์
คิง เพาเวอร์ คอมเพล็กซ์

**คิง เพาเวอร์ คอมเพล็กซ์** () เป็นศูนย์การค้าแบบครบวงจร โดยคิง เพาเวอร์ ตั้งอยู่ที่ถนนรางน้ำ แขวงถนนพญาไท เขตราชเทวี กรุงเทพมหานคร บนพื้นที่เดิมขององค์การรับส่งสินค้าและพัสดุภัณฑ์ (ร.ส.พ.)  ที่ยุบเลิกองค์การและได้ย้ายออกไปในเดือนธันวาคม พ.ศ. 2548 ภายในศูนย์การค้ามีสิ่งอำนวยความสะดวกต่างๆ ให้แก่นักท่องเที่ยวชาวต่างชาติที่เข้ามาท่องเที่ยวในประเทศไทย

## การจัดสรรพื้นที่
คิง เพาเวอร์ คอมเพล็กซ์ ประกอบด้วยพื้นที่สำคัญดังนี้
* อาคารสำนักงานใหญ่ กลุ่มบริษัทคิง เพาเวอร์
* คราวน์ เอเทรียม และคาเฟ่ คราวน์ เอเทรียม
* คิง เพาเวอร์ รางน้ำ ดิวตี้ ฟรี มอลล์
* คิง เพาเวอร์ เลาจน์ และดิ แอทลาส คลับ
* ศูนย์อาหารไทยเทสต์ฮับ
* โรงละครอักษรา
* โรงแรมพูลแมน คิง เพาเวอร์ กรุงเทพ

## อ้างอิง

## แหล่งข้อมูลอื่น
* เว็บไซต์ของโครงการ 
* โรงแรมพูลแมน กรุงเทพ คิง เพาเวอร์

หมวดหมู่:ศูนย์การค้าในกรุงเทพมหานคร
หมวดหมู่:เขตราชเทวี
อารบิก

**อารบิก** อาจหมายถึง
* เลขอารบิก
* ภาษาอาหรับ
พระเจ้าฮาร์ธาคนุต

**พระเจ้าฮาร์ธาคนุต** หรือ **พระเจ้าคนุตที่ 3 แห่งเดนมาร์ก** (; ; ค.ศ. 1018 – 8 มิถุนายน ค.ศ. 1042) เป็นพระมหากษัตริย์อังกฤษ และเดนมาร์ก 

สมเด็จพระเจ้าฮาร์ธาคนุต เสด็จพระราชสมภพเมื่อปี 1018 เป็นพระราชโอรสของพระเจ้าคนุตมหาราช และเอ็มมาแห่งนอร์มังดี สมเด็จพระราชินีแห่งอังกฤษ และครองราชบัลลังก์เดนมาร์กตั้งแต่ปี 1035 และราชบัลลังก์อังกฤษตั้งแต่วันที่ 17 มีนาคม ค.ศ. 1040 จนเสด็จสวรรคตเมื่อวันที่ 8 มิถุนายน ค.ศ. 1042

พระเจ้าฮาร์ธาคนุตได้รับราชบัลลังก์เดนมาร์กเมื่อปี 1035 หลังจากที่พระราชบิดาพระเจ้าคนุตมหาราชเสด็จสวรรคต แต่การรุกรานของพระเจ้าแม็กนัสที่ 1 แห่งนอร์เวย์ ทำให้ไม่สามารถมาครองราชบัลลังก์อังกฤษได้ ทางอังกฤษจึงตกลงยกพระราชบัลลังก์ให้ฮาโรลด์ แฮร์ฟุตพระเชษฐาต่างพระมารดาผู้เป็นพระโอรสนอกสมรสของพระเจ้าคนุตมหาราชเป็นผู้สำเร็จราชการแทนพระองค์ชั่วคราว แต่พระเจ้าฮาโรลด์ แฮร์ฟุตทรงยึดราชบัลลังก์เป็นของพระองค์เองในปี 1037 ฮาร์ธาคนุต “ถูกทิ้งเพราะไปอยู่เสียไกลในเดนมาร์ก” — และเอ็มมาแห่งนอร์ม็องดีพระราชมารดาของฮาร์ธาคนุตผู้ที่ประทับอยู่ที่วินเชสเตอร์กับกองทหารของฮาร์ธาคนุตก็ทรงถูกบังคับให้หนีไปบรูจส์ (Bruges) ในฟลานเดอร์ส พระเจ้าฮาร์ธาคนุตทรงสงบศึกกับทางสแกนดิเนเวียด้วยสนธิสัญญาที่ทรงทำกับพระเจ้าแม็กนัสราวปี ค.ศ. 1038 หรือ ค.ศ. 1039 โดยตกลงกันว่าถ้าคนหนี่งคนใดตายดินแดนของผู้ที่ตายไปก็จะตกไปเป็นของผู้ที่มีชีวิตอยู่ หลังจากนั้นพระเจ้าฮาร์ธาคนุตก็เตรียมการรุกรานอังกฤษเพื่อที่จะไปปลดพระเจ้าฮาโรลด์ แฮร์ฟุตจากราชบัลลังก์ แต่พระเจ้าฮาโรลด์ แฮร์ฟุตเสด็จสวรรคตเสียก่อนเมื่อวันที่ 17 มีนาคม ค.ศ. 1040 พระเจ้าฮาร์ธาคนุตจึงได้รับการอัญเชิญจากอังกฤษ ทรงขึ้นฝั่งอังกฤษที่แซนด์วิชในเค้นท์ เมื่อวันที่ 17 มิถุนายน ค.ศ. 1040 พร้อมกับเรือรบ 62 ลำ เมื่อเสด็จมาถึงก็มีพระราชโองการให้ขุดร่างของพระเจ้าฮาโรลด์ แฮร์ฟุตขึ้นมาแล้วเอาไปโยนทิ้ง

พระเจ้าฮาร์ธาคนุตเป็นพระมหากษัตริย์ที่โหดร้ายและไม่เป็นที่นิยม ทรงเรียกเก็บภาษีอย่างหนักเพื่อที่ทรงใช้ในการบำรุงกองทัพเรือของพระองค์ ในปี ค.ศ. 1041 ชาววูสเตอร์สังหารทหารสองคนของพระเจ้าฮาร์ธาคนุตที่มาเก็บภาษี พระเจ้าฮาร์ธาคนุตทรงตอบโต้โดยการเผาเมือง เกี่ยวกับเรื่องภาษีมีตำนานเล่ากันว่าเลดี้โกไดวาเปลือยร่างขี่ม้ารอบเมืองโคเวนทรีเพื่อเรียกร้องให้เอิร์ลลดภาษีที่พระเจ้าฮาร์ธาคนุตสั่งให้เก็บ พงศาวดารแองโกล-แซ็กซอน (Anglo-Saxon Chronicle) กล่าวถึงพระองค์อย่างผ่านๆ ว่าไม่ทรงประสบความสำเร็จอะไรในฐานะพระเจ้าแผ่นดินระหว่างเวลาที่ทรงครองราชย์ นอกจากนั้นก็ยังกล่าวว่าในปี ค.ศ. 1041 พระเจ้าฮาร์ธาคนุตทรงละเมิดสัญญาและทรยศต่อเอิร์ลเอดวูลฟแห่งนอร์ทธัมเบรียผู้อยู่ในความคุ้มครองของพระองค์

ในปี ค.ศ. 1041 พระเจ้าฮาร์ธาคนุตทรงอัญเชิญพระอนุชาต่างพระบิดาพระเจ้าเอ็ดเวิร์ดธรรมสักขี กลับจากการลี้ภัยในนอร์ม็องดีมาอยู่ในราชสำนักของพระองค์และคงคิดจะตั้งเอ็ดเวิร์ดให้เป็นรัชทายาทด้วย พระเจ้าฮาร์ธาคนุตมิได้ทรงเสกสมรสและไม่มีพระราชโอรสธิดา แต่ก็มีข่าวลือว่ามีพระโอรสนอกสมรส วิลเลียม คนุต  พระเจ้าฮาร์ธาคนุตเสด็จสวรรคตเมื่อวันที่ 8 มิถุนายน ค.ศ. 1042 ที่แลมเบ็ธ พระบรมศพถูกฝังไว้ที่วินเชสเตอร์ที่เดียวกับพระราชบิดาและพระราชมารดา เอ็ดเวิร์ดขึ้นครองราชย์เป็นพระเจ้าเอ็ดเวิร์ดธรรมสักขี ฟื้นฟูราชวงศ์เวสเซ็กซ์ของแซ็กซอน

## อ้างอิง

## ดูเพิ่ม
* ราชอาณาจักรอังกฤษ
* ราชอาณาจักรเดนมาร์ก

หมวดหมู่:บุคคลที่เกิดในปี พ.ศ. 1561
หมวดหมู่:พระมหากษัตริย์อังกฤษ
หมวดหมู่:พระมหากษัตริย์เดนมาร์ก
หมวดหมู่:ไวกิง
พระเจ้าแอเธลเรดที่ 2 แห่งอังกฤษ

**พระเจ้าแอเธลเรดที่ 2** () (ราว ค.ศ. 968 - 23 เมษายน ค.ศ. 1016) เป็นพระเจ้าแผ่นดินราชวงศ์เวสเซกซ์ของราชอาณาจักรอังกฤษ  

พระเจ้าแอเธลเรดที่ 2 เสด็จพระราชสมภพเมื่อราว ค.ศ. 968 เป็นพระราชโอรสในพระเจ้าเอ็ดการ์ผู้รักสงบ และพระนางเอลฟรีดา ทรงอภิเษกสมรสครั้งแรกกับเอลฟ์จิฟูแห่งยอร์กและต่อมาเอ็มมาแห่งนอร์มังดี ทรงราชย์ระหว่างวันที่ 18 มีนาคม ค.ศ. 978 จนถูกขับลงจากราชบัลลังก์ในปี ค.ศ. 1013 แต่ทรงชิงราชบัลลังก์กลับมาได้ในปีต่อมา และครองราชย์จวบจนเสด็จสวรรคตในวันที่ 23 มิถุนายน ค.ศ. 1016 เหตุการณ์สำคัญในรัชสมัยของพระองค์คือการต่อสู้กับชาวไวกิงที่มารุกรานอังกฤษ

## ดูเพิ่ม
* ราชอาณาจักรอังกฤษ

หมวดหมู่:พระมหากษัตริย์อังกฤษ
หมวดหมู่:ราชวงศ์เวสเซกซ์
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
เอ็มมาแห่งนอร์ม็องดี

**เอ็มมาแห่งนอร์ม็องดี สมเด็จพระราชินีแห่งอังกฤษ เดนมาร์ก และนอร์เวย์** () (ราว ค.ศ. 985 - 6 มีนาคม ค.ศ. 1052)

เอ็มมาแห่งนอร์ม็องดีประสูติราว ค.ศ. 985 เป็นพระธิดาของริชาร์ดผู้ไม่กลัวใคร ดยุคแห่งนอร์ม็องดี (Richard the Fearless) และกันนอรา ดัชเชสแห่งนอร์ม็องดี เป็นพระราชินีในสมเด็จพระเจ้าเอเธล์เรดที่ 2 แห่งอังกฤษ ระหว่างค.ศ. 1002 ถึง ค.ศ. 1016 และมีพระราชโอรสกับพระเจ้าเอเธล์เรดผู้ต่อมาขึ้นครองราชย์เป็นพระสมเด็จพระเจ้าเอ็ดเวิร์ดผู้สารภาพ ต่อมาทรงเสกสมรสกับสมเด็จพระเจ้าคานูทมหาราชและเป็นพระราชินีระหว่าง ค.ศ. 1017 ถึง ค.ศ. 1035 และมีพระราชโอรสผู้ต่อมาขึ้นครองราชย์เป็นสมเด็จพระเจ้าฮาร์ธาคานูท เอ็มมาแห่งนอร์ม็งดีเป็นพระอัยยิกาของ สมเด็จพระเจ้าวิลเลียมที่ 1 แห่งอังกฤษ เอ็มมาสิ้นพระชนม์เมื่อ 6 มีนาคม ค.ศ. 1052 ที่วินเชสเตอร์ อังกฤษ

## อ้างอิง

## ดูเพิ่ม
* สมเด็จพระเจ้าเอเธล์เรดที่ 2 แห่งอังกฤษ
* สมเด็จพระเจ้าเอ็ดเวิร์ดผู้สารภาพ
* สมเด็จพระเจ้าคานูทมหาราช 
* สมเด็จพระเจ้าฮาร์ธาคานูท

อ็เมมาแห่งนอร์มังดี
อ็เมมาแห่งนอร์มังดีk
หมวดหมู่:ราชินีแห่งนอร์เวย์
หมวดหมู่:ชาวแองโกล-แซกซัน
หมวดหมู่:ผู้สำเร็จราชการแทนพระองค์ที่เป็นสตรี
สุธา นิติภานนท์

**สุธา นิติภานนท์** สมาชิกสภากรุงเทพมหานคร เขตภาษีเจริญ สังกัดพรรคประชาธิปัตย์ 5 สมัย 

สุธาเป็นชาวกรุงเทพมหานครโดยกำเนิด โดยเกิดที่แขวงบางปะกอก เขตราษฎร์บูรณะ แต่มาเติบโตที่เขตภาษีเจริญซึ่งเป็นพื้นเพเดิมของมารดา เริ่มเข้าสู่แวดวงการเมืองด้วยการเป็นผู้ช่วยของมงคล สิมะโรจน์ อดีตรองผู้ว่าราชการกรุงเทพมหานคร ต่อมาได้เข้าสมัครเป็นสมาชิกพรรคกิจสังคมและเคยร่วมทีมเลือกตั้งเดียวกับเฉลิม อยู่บำรุง ซึ่งในขณะนั้นยังเป็นผู้สมัครอิสระ โดยมิได้สังกัดพรรคการเมืองใด

สุธามีบทบาทในการเป็น สก. ของกรุงเทพมหานคร เคยเป็นประธานสภากรุงเทพมหานครและมีชื่อเข้าชิงตำแหน่งนี้หลายครั้ง จนถูกจับตามองหลายครั้งว่าจะลงเล่นการเมืองในระดับประเทศ แต่ในการเลือกตั้งปี พ.ศ. 2544 สุธาก็ส่งบุตรสาวของตนเอง คือ หฤทัย นิติภานนท์ ลงสมัครเป็นสมาชิกสภาผู้แทนราษฎร ในพื้นที่เขต 31 กรุงเทพมหานคร ซึ่งประกอบด้วยเขตภาษีเจริญเฉพาะแขวง และเขตตลิ่งชัน แต่ก็ไม่ได้รับการเลือกตั้ง 

ก่อนการเลือกตั้งในต้นปี พ.ศ. 2548 สุธาถูกโจมตีว่าจะไปเข้าสังกัดกับพรรคไทยรักไทย อันเนื่องจากปัญหาความขัดแย้งในการเลือกประธานสภา ส.ก. ทางพรรคประชาธิปัตย์จึงส่ง ทันตแพทย์ สุรันต์ จันทร์พิทักษ์ ลงสมัครแทนในพื้นที่เขต 32 กรุงเทพมหานคร ซึ่งประกอบด้วยเขตภาษีเจริญเฉพาะแขวง เขตบางกอกใหญ่ แต่สุรันต์ก็ไม่ได้รับการเลือกตั้ง โดยแพ้ให้กับมานะ คงวุฒิปัญญา ผู้สมัครจากพรรคไทยรักไทยไป

ในวันที่ 23 กรกฎาคม พ.ศ. 2549 สุธา ได้รับเลือกตั้งให้เป็นสมาชิกสภากรุงเทพมหานคร ของเขตภาษีเจริญเป็นสมัยที่ 4 

และในวันที่ 29 สิงหาคม พ.ศ. 2553 ได้รับเลือกตั้งให้เป็นสมาชิกสภากรุงเทพมหานคร ของเขตภาษีเจริญเป็นสมัยที่ 5 ติดต่อกัน โดยครั้งนี้ได้คะแนนไป 18,784 คะแนน

นอกจากนี้แล้ว ชีวิตส่วนตัว นายสุธายังเป็นบิดาบุญธรรมของ ชนกวนันท์ รักชีพ ดารานักแสดงที่มีชื่อเสียงอีกด้วย

## เครื่องราชอิสริยาภรณ์

## อ้างอิง

## แหล่งข้อมูลอื่น
*ปัญหาประชาชนต้องได้รับการแก้ไข สุธา นิติภานนท์ ส.ก.เขตภาษีเจริญ

หมวดหมู่:นักการเมืองไทย
หมวดหมู่:สมาชิกสภากรุงเทพมหานคร
หมวดหมู่:พรรคประชาธิปัตย์
หมวดหมู่:พรรคกิจสังคม
หมวดหมู่:บุคคลจากกรุงเทพมหานคร
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
บันทึกเหตุการณ์ของชาวแองโกล-แซกซัน

**บันทึกเหตุการณ์ของชาวแองโกล-แซกซัน** () เป็นชุดหนังสือรายปีที่เขียนด้วยภาษาอังกฤษเก่า เกี่ยวกับประวัติศาสตร์ของชาวแองโกล-แซกซัน เขียนขึ้นราวปลายคริสต์ศตวรรษที่ 9 อาจจะที่เวสเซ็กซ์ในรัชสมัยของพระเจ้าอัลเฟรดมหาราช หลังจากนั้นต้นฉบับก็ถูกส่งไปตามอารามต่างๆ ทั่วอังกฤษ แต่ละอารามต่างก็แก้ไขเพิ่มเติมต่อมาเรื่อย ๆ ในกรณีหนึ่งบันทึกถูกเพิ่มเติมมาจนถึงปี ค.ศ. 1154

ในปัจจุบันบันทึกเหตุการณ์ของชาวแองโกล-แซกซันมีเหลืออยู่ 9 ฉบับทั้งสมบูรณ์และเหลือแต่บางส่วน คุณค่าของแต่ละฉบับก็ต่างกันใน 9 ฉบับนี้ไม่มีฉบับใดที่เป็นฉบับดั้งเดิมแท้ ๆ ฉบับที่เก่าที่สุดสันนิษฐานกันว่าเริ่มเขียนราวปลายรัชสมัยของพระเจ้าอัลเฟรดมหาราช และฉบับล่าสุดเป็นฉบับที่เขียนที่มหาวิหารปีเตอร์บะระหลังจากไฟใหม้อารามในปี  ค.ศ. 1116 เนึ้อหาของบันทึกเป็นการบันทึกเหตุการณ์ประจำปี เหตุการณ์ปีแรกที่สุดที่บันทึกคือปี 60 ก่อนคริสต์ศักราชมาจนถึงปีที่เขียน ต่อจากนั้นเนื้อหาก็เป็นเหตุการณ์ที่เกิดขึ้นในสมัยของการเขียน บันทึกต่าง ๆ เหล่านี้เรียกรวมกันว่า “บันทึกเหตุการณ์ของชาวแองโกล-แซกซัน” 

เนื้อหาของบันทึกไม่เป็นกลางนักในบางบันทึกเมื่อนำมาเปรียบเทียบกับเอกสารจากสมัยกลางอื่น ๆ จะพบว่าผู้เขียนละเว้นเหตุการณ์บางเหตุการณ์ หรือเขียงจากมุมมองของผู้เขียน หรือบางฉบับก็จะแตกต่างจากฉบับอื่นเมื่อกล่าวถึงเหตุการณ์เดียวกันหรือข้อมูลที่บันทึกขัดแย้งกันเอง แต่เมื่อพิจารณาโดยทั่วไปแล้วพงศาวดารเป็นหลักฐานชิ้นที่สำคัญที่สุดทางประวัติศาสตร์ระหว่างสมัยโรมันหมดอำนาจในอังกฤษไปจนถึงการพิชิตอังกฤษของชาวนอร์มัน  ข้อมูลที่บันทึกในพงศาวดารไม่พบในเอกสารอื่นใด นอกจากนั้นบันทึกยังเป็นเอกสารชิ้นสำคัญของประวัติศาสตร์ภาษาอังกฤษโดยเฉพาะฉบับที่เขียนที่ปีเตอร์บะระซึ่งเป็นตัวอย่างแรกที่สุดของภาษาอังกฤษสมัยกลาง 

เจ็ดในเก้าฉบับปัจจุบันเก็บรักษาไว้หอสมุดแห่งชาติบริติช (British Library) อึกสองฉบับอยู่ที่หอสมุดบอดเลียนของมหาวิทยาลัยออกซฟอร์ดและวิทยาลัยคอร์พัสคริสติของมหาวิทยาลัยเคมบริดจ์

## การรวบรวม
บันทึกเหตุการณ์ของชาวแองโกล-แซกซันที่ยังเหลืออยู่ทุกฉบับเป็นฉบับสำเนา ฉะนั้นจึงไม่อาจจะทำให้ทราบอย่างแน่นอนว่าต้นฉบับแรกที่สุดเริ่มเขียนเมื่อใด แต่โดยทั่วไปแล้วเชื่อกันว่าเขียนในคริสต์ศตวรรษที่ 9 โดยผู้คัด (scribe) ในเวสเซ็กซ์ หลังจากต้นฉบับได้รับการรวบรวมเสร็จ สำเนาจากต้นฉบับดั้งเดิมก็ถูกส่งไปตามสำนักสงฆ์ต่างๆ สำเนาบางฉบับก็ได้รับการขยายเพิ่มเติมต่อมาอิสระจากฉบับอื่นๆ สำเนาฉบับหลังบางฉบับคือฉบับที่ยังเหลืออยู่จนถึงทุกวันนี้

พงศาวดารฉบับที่เก่าที่สุด--พงศาวดารวินเชสเตอร์--ที่คัดโดยผู้คัดคนเดียวจนกระทั่งปี ค.ศ. 891 บรรทัดต่อมาผู้คัดบันทึกปีว่าเป็น “DCCCXCII” บนขอบหน้า หลังจากนั้นเนื้อหาก็ได้รับการบันทึกโดยผู้เขียนหลายคน  ซึ่งทำให้เชื่อว่าเนื้อหาเขียนก่อนปี ค.ศ. 892 เนื้อหาต่อมาเขียนโดยบิชอปแอสเซอร์ในงานชื่อ “พระราชประวัติของพระเจ้าอัลเฟรดมหาราช” ที่เขียนในปี ค.ศ. 893.  เป็นที่ทราบกันว่าพงศาวดารวินเชสเตอร์เป็นฉบับที่ห่างจากฉบับดั้งเดิมมาสองทอด ฉะนั้นจึงไม่มีหลักฐานที่พิสูจน์ได้ว่าเป็นบันทึกเหตุการณ์ที่รวบรวมในวินเชสเตอร์ และยากที่จะบ่งเป็นที่แน่นอนว่าเขียนเมื่อใดแต่เชื่อกันว่าเขียนขึ้นในรัชสมัยของพระเจ้าอัลเฟรดมหาราช เพราะการทรงพยายามฟื้นฟูการศึกษาและวัฒนธรรม และการทรงส่งเสริมการเผยแพร่การใช้ภาษาอังกฤษเป็นภาษาเขียน

## อ้างอิง

## ดูเพิ่ม
* ชาวแองโกล-แซกซัน 
* ราชวงศ์เวสเซ็กซ์ 
* เจ็ดอาณาจักร

หมวดหมู่:บันทึกเหตุการณ์อังกฤษ
หมวดหมู่:วรรณกรรมด้านประวัติศาสตร์
ชอุ่ม ปัญจพรรค์

**ชอุ่ม ปัญจพรรค์** หรือ **ชอุ่ม แย้มงาม** (10 ธันวาคม พ.ศ. 2464 - 28 กันยายน พ.ศ. 2556) นักเขียน นักแต่งเพลงชาวไทย ได้รับการเชิดชูเกียรติรางวัลนราธิป ประจำปี 2546

## ชีวิตตอนต้น
ชอุ่มเกิดที่ อำเภอบางปลาม้า จังหวัดสุพรรณบุรี เป็นบุตรสาวคนโตของขุนปัญจพรรค์พิบูล อดีตข้าหลวงจังหวัด (ผู้ว่าราชการ) จังหวัดประจวบคีรีขันธ์ จังหวัดนครปฐม จังหวัดพังงาและจังหวัดตราด กับกระแส ปัญจพรรค์ (สกุลเดิม โกมารทัต) เป็นพี่สาวของ อาจินต์ ปัญจพรรค์ (ศิลปินแห่งชาติสาขาวรรณศิลป์ พ.ศ. 2534) โดยมีพี่น้องร่วมท้อง 4 คน ได้แก่
*ชลอ ปัญจพรรค์
*ลัดดา ปัญจพรรค์
*อาจินต์ ปัญจพรรค์
*วัฒนา คชรัตน์

จบการศึกษาชั้นต้นที่จังหวัดสุพรรณบุรี และนครปฐม ศึกษาชั้นมัธยมปลายที่โรงเรียนเตรียมอุดมศึกษา รุ่นที่ 1 เลขประจำตัวที่ 1 แล้วเข้าศึกษาต่อในคณะอักษรศาสตร์ จุฬาลงกรณ์มหาวิทยาลัยเป็นอักษรศาสตรบัณฑิต รุ่นที่ 11

## การทำงาน
รับราชการที่กรมโฆษณาการ ทำงานในแผนกและกองต่าง ๆ เช่น กองกระจายเสียงวิทยุแห่งประเทศไทย แผนกนิตยสารและห้องสมุด, บรรณาธิการหนังสือโฆษณาสาร, หัวหน้าคณะละครวิทยุ คณะโฆษณาสาร และคณะวัฒนธรรมบันเทิง รวมทั้งแต่งบทละครและเพลงประกอบเรื่องให้คณะสุนทราภรณ์

เขียนเรื่องสั้นเป็นงานอดิเรกขณะทำงานอยู่ที่กองกระจายเสียงวิทยุแห่งประเทศไทย จำนง รังสิกุล ซึ่งทำงานอยู่อีกแผนกหนึ่งได้พบเรื่องสั้นที่เขียนเก็บใส่แฟ้มไว้ จึงได้นำผลงานเรื่องสั้นชื่อ “ฉันกับกามเทพ” ส่งให้ นิลวรรณ ปิ่นทอง บรรณาธิการนิตยสารสตรีสารอ่าน ปรากฏว่าได้ลงตีพิมพ์เป็นเรื่องแรกในชีวิตและเริ่มงานเขียนเป็นอาชีพตั้งแต่นั้น

ละครวิทยุ ละครโทรทัศน์และภาพยนตร์ที่สร้างจากผลงานเขียน/นวนิยายที่มีชื่อเสียง เช่น "ทัดดาวบุษยา" "บ้านนอกเข้ากรุง" "เมียนอกกฎหมาย" "มารพิศมัย" "สร้อยฟ้าขายตัว" นอกจากนี้ยังมีผลงานคำร้อง เพลงข้องจิต หนึ่งในดวงใจ ช่อรักซ้อน วิมานใยบัว รักเอาบุญ ดอกพุดตาน สำคัญที่ใจ ฝากลมวอน เกิดเป็นคน แผ่นดินทอง หน้าที่ของเด็ก (เด็กเอ๋ยเด็กดี) เป็นต้น  

## ชีวิตส่วนตัว
ชอุ่มสมรสกับจำโนทย์ แย้มงาม ไม่มีบุตรด้วยกัน 

ชอุ่มถึงแก่กรรมด้วยโรคชรา เมื่อเวลาประมาณ 1 นาฬิกา ของวันที่ 28 กันยายน พ.ศ. 2556 สิริอายุ 91 ปี โดยหน้าที่สุดท้ายคือทำงานที่สถานีโทรทัศน์ไทยทีวีสีช่อง 3 เป็นกรรมการเซ็นเซอร์ของสถานี

## ความภูมิใจ
การยกย่องเชิดชูเกียรติ จากสมาคมนักเขียนแห่งประเทศไทย รับรางวัลนราธิป ประจำปี 2546  

## เกร็ด
*นักเรียนโรงเรียนเตรียมอุดมศึกษา รุ่นที่ 1 เลขประจำตัว 1 
*ผู้ประพันธ์เพลงปิ่นหทัย เพลงประจำโรงเรียนเตรียมอุดมศึกษา

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบางปลาม้า
หมวดหมู่:นักเขียนนวนิยายชาวไทย
หมวดหมู่:สุนทราภรณ์
หมวดหมู่:นักแต่งเพลงลูกกรุง
หมวดหมู่:นักเขียนจากจังหวัดสุพรรณบุรี
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
แสงเพชร ส.สกุลภัณฑ์

**แสงเพชร ส.สกุลภัณฑ์** สถิติการชก 21 ครั้ง ชนะ 14 (น็อค 11) แพ้ 7 
## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชียรุ่นมินิฟลายเวทเมื่อ 24 กันยายน 2548 แพ้คะแนน เบนจี้ โซรอลลา (ฟิลิปปินส์) ที่ฟิลิปปินส์ 
** ชิงแชมป์ WBO เอเชียรุ่นมินิฟลายเวทเมื่อ 7 กรกฎาคม 2550 แพ้น็อค ดอนนี เนียเตส (ฟิลิปปินส์) ยก 7 ที่ ฟิลิปปินส์ 
** ชิงแชมป์เงารุ่นมินิฟลายเวท WBO เมื่อ 3 มี.ค. 2550แพ้คะแนน ไรอัน นิโต (ฟิลิปปินส์) ที่ ฟิลิปปินส์
** ชิงแชมป์ ABC รุ่นมินิมัมเวทเมื่อ 15 ตุลาคม 2550 แพ้คะแนน ปิ๊กมี่ เมืองชัยภูมิ ที่ จ.ลพบุรี

## อ้างอิง

* สถิติการชก 

หมวดหมู่:นักมวยสากลชาวไทยรุ่นมินิมัมเวท
ทองไทเล็ก ป.วรสิงห์

**ทองไทเล็ก ส.ธนะภิญโญ** หรือ **ทองไทเล็ก ป.วรสิงห์** หรือ **เจษฎา พลเยี่ยม** เกิดเมื่อ 16 เมษายน พ.ศ. 2530 สถิติการชก 13 ครั้ง ชนะ 5 (น็อค 2) แพ้ 8 

## เกียรติประวัติ
* แชมป์ WBC Asia รุ่นมินิมัมเวท
** ชิง, 12 ธันวาคม 2553 ชนะคะแนน แจ๊ค อามิซ่า () ที่ อำเภอดอนสัก จังหวัดสุราษฏร์ธานี
** เสียแชมป์ 8 กรกฎาคม 2554 แพ้น็อคยกที่ 10 รอยโร่ โกเลส () ที่ โรงเรียนบ้านคลองกระทุ่มแบน (บุญเพ็งอุทิศ) ต.คลองมะเดื่อ อ.กระทุ่มแบน จ.สมุทรสาคร
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชียรุ่นมินิฟลายเวทเมื่อ 21 เมษายน 2550 แพ้น็อค ดอนนี เนียเตส (ฟิลิปปินส์) ยก 2 ที่ ฟิลิปปินส์
** ชิงแชมป์ IBO International รุ่นไลท์ฟลายเวท 21 เมษายน 2557 แพ้น็อคยกที่ 12 มูฮัมมัด ราชมัน (อินโดนีเซีย) ที่ วารินกินสปอร์ตฮอลล์ จายาปูรา ประเทศอินโดนีเซีย

## ชื่ออื่น
* ทองไทเล็ก ส.ธนะภิญโญ

## อ้างอิง

* สถิติการชก 

หมวดหมู่:นักมวยสากลชาวไทยรุ่นมินิมัมเวท
หมวดหมู่:แชมป์ ABCO
ศรีตรัง

**ศรีตรัง** เป็นชื่อไม้ต้นในสกุลศรีตรัง (*Jacaranda*) วงศ์แคหางค่าง (Bignoniaceae) ซึ่งมี 2 ชนิด ศรีตรัง จึงอาจหมายถึง
* ***[[Jacaranda mimosifolia]]*** D.Don - ชนิดที่มีช่อดอกเกิดที่ปลายยอด ดอกสีม่วง
* ***[[Jacaranda obtusifolia]]*** Bonpl. (หรือ *Jacaranda filicifolia* D.Don) - ชนิดที่มีช่อดอกเกิดที่ซอกใบตามกิ่งและปลายยอด ดอกสีม่วงปนน้ำเงิน

## อ้างอิง
มาซูกิซี สกาลี

**มาซูกิซี สกาลี** (Mzukisi Sikali) นักมวยสากลชาวแอฟริกาใต้ เกิดเมื่อ 30 กรกฎาคม พ.ศ. 2514 ที่ เมืองพอร์ต เอลิซาเบธ ประเทศแอฟริกาใต้ เสียชีวิตเมื่อ 16 กันยายน พ.ศ. 2548 รวมอายุได้ 34 ปี สถิติการชก 38 ครั้ง ชนะ 29 (น็อค 17) เสมอ 2 แพ้ 7

## เกียรติประวัติ

* แชมป์แอฟริกาใต้รุ่นไลท์ฟลายเวท (2537 – 2541)
* แชมป์เงารุ่นไลท์ฟลายเวท WBC
** ชิง 3 กันยายน 2538 ชนะคะแนน ฮวน โดมิงโก คอร์โดบา ที่ แอฟริกาใต้
** ป้องกันแชมป์ครั้งที่ 1, 15 ธันวาคม 2548 ชนะน็อค มาร์ก เรย์โนลด์ ยก 2 ที่ อังกฤษ
* แชมป์โลกรุ่นไลท์ฟลายเวท WBU
** ชิง 8 พฤศจิกายน 2539 ชนะน็อค หนึ่งเดียว ศักดิ์จารุพร ยก 10 ที่ กทม.
** เสียแชมป์ 28 มีนาคม 2540 แพ้น็อค พงษ์ศักดิ์เล็ก ศิษย์คนองศักดิ์ ยก 1 ที่ นนทบุรี
* แชมป์โลกรุ่นซูเปอร์ฟลายเวท WBU
** ชิง 1 สิงหาคม 2541 ชนะน็อค ลุยจิ คัสติโยเน ยก 8 ที่ อิตาลี
** ป้องกันแชมป์ครั้งที่ 1, 20 กุมภาพันธ์ 2542 ชนะน็อค เมร์กูริโอ กิอารามิตาโร ยก 5 ที่ อิตาลี
** เสียแชมป์, 19 มิถุนายน 2542 แพ้คะแนน ลุยจิ คัสติโยเน ที่ อิตาลี
* แชมป์ WBA Intercontinental (แชมป์เงา  WBA) รุ่นฟลายเวท
** ชิง 19 กรกฎาคม 2543 ชนะน็อค ดาเนียล วาลด์ ยก 2 ที่ บอตสวานา
** ป้องกันแชมป์ครั้งที่ 1, 20 มกราคม 2544 ชนะคะแนน ซีริล เบลานเคอร์ ที่ อังกฤษ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท IBF เมื่อ 27 มีนาคม 2548 แพ้น็อค วิค ดาร์ชิเนียน ยก 8 ที่ ออสเตรเลีย

## อ้างอิง
* สถิติการชก boxrec.com 

หมวดหมู่:นักมวยสากลชาวแอฟริกาใต้
หมวดหมู่:แชมป์เงา WBC
หมวดหมู่:แชมป์โลก WBU
หมวดหมู่:แชมป์เงา WBA
หมวดหมู่:บุคคลจากพอร์ตเอลิซาเบท
กวางซี

**กวางซี** () เป็นชื่อศักราชลำดับแรกของจักรพรรดิฮั่นเช่าตี้เล่าเปียน (หองจูเปียน) แห่งราชวงศ์ฮั่นตะวันออก ชื่อศักราชกวางซีใช้ในปี ค.ศ. 189 ตั้งแต่เดือน 4 ถึงเดือน 8 รวมเวลา 5 เดือน 

*[[โฮ่วฮั่นชู]]* ระบุว่าจักรพรรดิฮั่นเช่าตี้ขึ้นครองราชย์ในศักราชจงผิงปีที่ 6 (ค.ศ. 189) เดือน 4 วันอู้อู่ (戊午) และเปลี่ยนชื่อศักราชกวางซีปีที่ 1 ต่อมาในเดือน 8 วันซินเว่ย์ (辛未) เปลี่ยนชื่อศักราชเป็นเจาหนิง

ในศักราชหย่งฮั่นปีที่ 1 เดือน 12 (ค.ศ. 189) ในรัชสมัยพระเจ้าเหี้ยนเต้ "ออกโองการยกเลิกกวางซี เจาหนิง และหย่งฮั่น สามชื่อศักราช" และเปลี่ยนชื่อศักราชเป็นจงผิงปีที่ 6

## การเปลี่ยนชื่อศักราช
* ศักราชจงผิงปีที่ 6 (ค.ศ. 189) —— เดือน 4 วันที่ 13 เปลี่ยนชื่อศักราชเป็นกวางซีปีที่ 1 
* ศักราชกวางซีปีที่ 1 (ค.ศ. 189) —— เดือน 8 วันที่ 28 เปลี่ยนชื่อศักราชเป็นเจาหนิงปีที่ 1

## ตารางเทียบศักราช

## ดูเพิ่ม
* ศักราชของจีน

## อ้างอิง

## อ้างอิง
* 

หมวดหมู่:พ.ศ. 732
หมวดหมู่:ศักราชของราชวงศ์ฮั่นตะวันออก
พระเจ้าฮาโรลด์ แฮร์ฟุต

**พระเจ้าฮาโรลด์ แฮร์ฟุต** () (ราว ค.ศ. 1015 – 17 มีนาคม ค.ศ. 1040) เป็นพระเจ้าแผ่นดินแห่งราชอาณาจักรอังกฤษ ระหว่าง วันที่ 12 พฤศจิกายน ค.ศ. 1035 จนเสด็จสวรรคตเมื่อวันที่ 17 มีนาคม ค.ศ. 1040

พระเจ้าฮาโรลด์ แฮร์ฟุตเสด็จพระราชสมภพเมื่อราว ค.ศ. 1015 เป็นพระราชโอรสของสมเด็จพระเจ้าคานูทมหาราช และ เอลกิฟูแห่งนอร์ทแธมตัน แต่ความเชื่อที่ว่าเป็นพระราชโอรสของพระเจ้าคานูทจริงก็ไม่เป็นที่แน่นอน ฮาโรลด์ได้รับพระนามว่า “Harefoot” เพราะทรงมีความว่องไว (ราวกระต่าย (Hare)) และความสามารถในการล่าสัตว์

หลังจากพระเจ้าคานูทมหาราชเสด็จสวรรคตเมื่อวันที่ 12 พฤศจิกายน ค.ศ. 1035 พระอนุชาต่างพระมารดาฮาร์ธาคานูทผู้มีฐานะเป็นรัชทายาทของทั้งราชบัลลังก์อังกฤษและเดนมาร์กไม่ทรงสามารถเดินทางมาเข้าพิธีราชาภิเณกได้เพราะราชอาณาจักรเดนมาร์กมีเค้าว่าจะถูกรุกรานโดยพระเจ้าแม็กนัสที่ 1 แห่งนอร์เวย์และพระเจ้าอนุนด์ เจคอปแห่งสวีเดน ขุนนางอังกฤษเห็นด้วยกับการแต่งตั้งฮาโรลด์ แฮร์ฟุตขึ้นชั่วคราวในฐานะผู้สำเร็จราชการแทนพระองค์ในระหว่างที่ฮาร์ธาคานูทไม่สามารถทรงราชการได้ แม้จะได้รับการคัดค้านจากกอดวิน เอิร์ลแห่งเวสเซ็กซ์ และพระราชินี แต่ฮาโรลด์ แฮร์ฟุตก็ได้รับการสวมมงกุฏ

พระเจ้าฮาโรลด์ แฮร์ฟุตสามารถรักษาราชบัลลังก์ไว้ได้หลังจากที่ เอ็ดเวิร์ด เอเธลลิงและพระอนุชาอัลเฟรด เอเธลลิงพยายามโค่นในปี ค.ศ. 1036 พระเจ้าฮาโรลด์ แฮร์ฟุตเสด็จสวรรคตที่ออกซฟอร์ดเมื่อวันที่ 17 มีนาคม ค.ศ. 1040 พระบรมศพถูกฝังไว้ที่เวสต์มินสเตอร์แอบบี ต่อมาร่างของพระองค์ก็ถูกขุดขึ้นมา ตัดพระเศียรและโยนทิ้งในแม่น้ำเทมส์เมื่อพระเจ้าฮาร์ธาคานูทขึ้นครองราชย์ในปี ค.ศ. 1040 แต่ต่อมาผู้สนับสนุนของพระองค์ก็นำพระบรมศพกลับไปฝังที่วัดเซนต์เคลเมนท์เดนส์ (St Clement Danes)

## อ้างอิง

## ดูเพิ่ม
* ราชอาณาจักรอังกฤษ

หมวดหมู่:บุคคลที่เกิดในคริสต์ทศวรรษ 1010
หมวดหมู่:พระมหากษัตริย์อังกฤษ
ชื่อเล่น

**ชื่อเล่น** คือ ชื่อของบุคคลหรือสิ่งหนึ่ง ซึ่งไม่ใช่ชื่อจริง ไม่ใช่ชื่ออย่างเป็นทางการ มักใช้แทนหรือใช้ควบคู่ไปกับชื่อที่เป็นทางการ มักใช้เรียกขานกันในหมู่เพื่อนฝูงหรือคนที่รู้จักกันเท่านั้น เพื่อให้สะดวกในการเรียก โดยมักเป็นคำพยางค์เดียวหรือสองพยางค์ แต่บางครั้งพบว่ามีคนที่มีชื่อเล่นถึง 3 พยางค์ก็มี และยังมีคนที่มีชื่อเล่นยาวกว่าชื่อจริงก็มีเช่นกัน

สำหรับในโลกตะวันตกก็มีการใช้ชื่อเล่นเช่นกัน โดยชื่อเล่นอาจจะเป็นชื่อย่อหรือคำย่อที่ย่อมาจากชื่อจริงชื่อนั้น หรือเป็นชื่อที่กร่อนเสียงหรือเพี้ยนบางพยางค์ไปจากชื่อจริง หรือบางทีชื่อเล่นก็นำมาจากฉายาที่เป็นคำสั้น ๆ ก็มี

## ดูเพิ่ม
* นามแฝง
* นามปากกา
* ฉายา

## อ้างอิง


หมวดหมู่:ชื่อ
สฟิงซ์ (พันธุ์แมว)

thumb|สฟิงซ์
**สฟิงซ์** เป็นพันธุ์แมวชนิดหนึ่ง ถึงแม้ว่าจะมีผู้เรียกว่าเป็นแมวพันธุ์ที่ไม่มีขน แต่ที่จริงแล้วมันมีขนปกคลุมบาง ๆ โดยจะเห็นได้ชัดบริเวณปลายลำตัวทั้งสองข้าง แมวไม่มีขนตัวแรกปรากฏในประเทศแคนาดา เมื่อ พ.ศ. 2509 ต่อมาจึงได้กลายเป็นแมวพันธุ์หนึ่ง โดยใช้แมวขนสั้นของอเมริกามาผสม สมาคมผู้เลี้ยงแมวส่วนใหญ่ไม่ยอมรับแมวพันธุ์นี้ และเป็นพันธุ์ที่มีปัญหาถกเถียงกันอยู่

## ลักษณะทั่วไป
ลำตัวยาวหางยาว เรียวปลายหาง มีขนยาวปกคลุมขายาวปานกลาง หัวคล้ายลิ่ม หูเป็นรูปสามเหลี่ยม ปลายหูกลม สีลำตัวสีน้ำตาลขาว หรือดำขาว พื้นท้องเป็นแถบขาวยาวตลอดลำตัวตั้งแต่ปาก  ซึ่งเป็นลักษณะเฉพาะไม่เหมือนแมวพันธุ์อื่น ตาสีอำพัน

## อ้างอิง

* สายพันธุ์แมวสฟิงซ์ http://www.petloversclub.com/cat-breed/sphynx.php 
* http://www.yopi.co.th/prd_12808 
หมวดหมู่:พันธุ์แมว
หมวดหมู่:พันธุ์แมวที่มีต้นกำเนิดในประเทศแคนาดา
หมวดหมู่:พันธุ์แมวหายาก
หมวดหมู่:สัตว์ที่พบในประเทศแคนาดา
อเล็กซานเดรีย (แก้ความกำกวม)

**อเล็กซานเดรีย** สามารถหมายถึง
* อเล็กซานเดรีย - เมืองในประเทศอียิปต์
* อเล็กซานเดรีย (รัฐนิวเซาท์เวลส์) - เมืองในรัฐนิวเซาท์เวลส์ ประเทศออสเตรเลีย
* อเล็กซานเดรีย (รัฐวิกตอเรีย) - เมืองในรัฐวิกตอเรีย ประเทศออสเตรเลีย
* อเล็กซานเดรีย (รัฐออนแทรีโอ) - เมืองในรัฐออนแทรีโอ ประเทศแคนาดา
* อเล็กซานเดรีย (รัฐบริติชโคลัมเบีย) - เมืองในรัฐบริติชโคลัมเบีย ประเทศแคนาดา
* อเล็กซานเดรีย (รัฐแอละแบมา) - เมืองในรัฐแอละแบมา สหรัฐอเมริกา
* อเล็กซานเดรีย (รัฐอินดีแอนา) - เมืองในรัฐอินดีแอนา สหรัฐอเมริกา
* อเล็กซานเดรีย (รัฐเคนทักกี) - เมืองในรัฐเคนทักกี สหรัฐอเมริกา
* อเล็กซานเดรีย (รัฐลุยเซียนา) - เมืองในรัฐลุยเซียนา สหรัฐอเมริกา
* อเล็กซานเดรีย (รัฐมิสซูรี) - เมืองในรัฐมิสซูรี สหรัฐอเมริกา
* อเล็กซานเดรีย (รัฐมินนิโซตา) - เมืองในรัฐมินนิโซตา สหรัฐอเมริกา
* อเล็กซานเดรีย (รัฐเนแบรสกา) - เมืองในรัฐเนแบรสกา สหรัฐอเมริกา
* อเล็กซานเดรีย (รัฐนิวแฮมป์เชียร์) - เมืองในรัฐนิวแฮมป์เชียร์ สหรัฐอเมริกา
* อเล็กซานเดรีย (รัฐนิวยอร์ก) - เมืองในรัฐนิวยอร์ก สหรัฐอเมริกา
* อเล็กซานเดรีย (รัฐโอไฮโอ) - เมืองในรัฐโอไฮโอ สหรัฐอเมริกา
* อเล็กซานเดรีย (รัฐเพนซิลเวเนีย) - เมืองในรัฐเพนซิลเวเนีย สหรัฐอเมริกา
* อเล็กซานเดรีย (รัฐเซาท์ดาโคตา) - เมืองในรัฐเซาท์ดาโคตา สหรัฐอเมริกา
* อเล็กซานเดรีย (รัฐเทนเนสซี) - เมืองในรัฐเทนเนสซี สหรัฐอเมริกา
* อเล็กซานเดรีย (รัฐเวอร์จิเนีย) - เมืองในรัฐเวอร์จิเนีย สหรัฐอเมริกา
* เคาน์ตีอเล็กซานเดรีย - เคาน์ตีในรัฐเวอร์จิเนีย สหรัฐอเมริกา
* อเล็กซานเดรีย (ประเทศกรีซ) - เมืองในประเทศกรีซ
* อเล็กซานเดรีย (ประเทศโรมาเนีย) - เมืองในประเทศโรมาเนีย
เปอร์เซีย (พันธุ์แมว)

**แมวเปอร์เซีย** () เป็นแมวพันธุ์ดั้งเดิมที่มีขนยาว มีลักษณะเด่นคือใบหน้ากลมและจมูกเล็ก แต่ไม่แบนหรือยุบ จมูกสั้นและแบนนั้นเกิดขึ้นจากการผสมพันธุ์ในสายเลือดเดียวกันในสหรัฐอเมริกา ซึ่งทำให้แมวพันธุ์นี้หายใจลำบาก ในขณะที่แมวเปอร์เซียพันธุ์ดั้งเดิมมีจมูกเล็กที่ช่วยให้หายใจได้สะดวก 

บรรพบุรุษกลุ่มแรกที่ได้รับการบันทึกไว้ของแมวเปอร์เซียอาจถูกนำเข้ามาในอิตาลีจากโฆรอซอนตั้งแต่ราวปี ค.ศ. 1620 แต่เรื่องนี้ยังไม่ได้รับการพิสูจน์ ในทางกลับกัน มีหลักฐานที่ชัดเจนกว่าว่าแมวพันธุ์ขนยาวถูกส่งออกไปจากอัฟกานิสถานและอิหร่าน/เปอร์เซียตั้งแต่ศตวรรษที่ 19 เป็นต้นมา แมวเปอร์เซียได้รับการยอมรับอย่างกว้างขวางในวงการคนรักแมวทางตะวันตกเฉียงเหนือของยุโรปมาตั้งแต่ศตวรรษที่ 19 แล้ว และหลังสงครามโลกครั้งที่สอง โดยผู้เพาะพันธุ์จากอเมริกาเหนือ ออสเตรเลีย และนิวซีแลนด์ มาตรฐานสายพันธุ์ขององค์กรผู้เลี้ยงแมวบางแห่งรวมเอาแมวหิมาลายันและแมวเอ็กโซติกชอร์ตแฮร์ไว้เป็นสายพันธุ์ย่อยของแมวชนิดนี้ ในขณะที่บางแห่งโดยทั่วไปถือว่าพวกมันเป็นสายพันธุ์ที่แยกต่างหาก

การคัดเลือกพันธุ์โดยผู้เพาะพันธุ์ทำให้เกิดสีขนที่หลากหลายมากมาย แต่ก็ส่งผลให้แมวเปอร์เซียมีใบหน้าที่แบนราบมากขึ้นเรื่อยๆ แม้จะเป็นที่ชื่นชอบของนักเลี้ยงแมว แต่โครงสร้างศีรษะแบบนี้ก็อาจนำมาซึ่งปัญหาสุขภาพหลายประการ เช่นเดียวกับแมวไทย มีผู้เพาะพันธุ์บางรายพยายามที่จะอนุรักษ์แมวพันธุ์ดั้งเดิม หรือแมวเปอร์เซียแบบดั้งเดิม ซึ่งมีจมูกที่เด่นชัดกว่า โรคไตเรื้อรังชนิดถุงน้ำหลายใบ (PKD) เป็นโรคที่พบได้บ่อยในแมวพันธุ์นี้ โดยส่งผลกระทบต่อประชากรเกือบครึ่งหนึ่งในบางประเทศ

ในปี ค.ศ. 2021 แมวเปอร์เซียได้รับการจัดอันดับให้เป็นสายพันธุ์แมวที่ได้รับความนิยมมากที่สุดเป็นอันดับสี่ของโลก ตามการจัดอันดับของสมาคมผู้เลี้ยงแมว ซึ่งเป็นองค์กรจดทะเบียนแมวนานาชาติของอเมริกา

## อ้างอิง

## แหล่งข้อมูลอื่น

* CFA Breed Profile: Persian

หมวดหมู่:พันธุ์แมว
หมวดหมู่:พันธุ์แมวที่มีต้นกำเนิดในประเทศอิหร่าน
หมวดหมู่:สัตว์ที่พบในประเทศอิหร่าน
บรรยากาศ

[thumb|right|มุมมองของชั้นบรรยากาศที่ตื่นตัวของ[ดาวพฤหัสบดี รวมทั้งจุดแดงใหญ่ (Great Red Spot)]]

**บรรยากาศ** หมายถึงชั้นแก๊สชนิดต่าง ๆ ที่ปกคลุมอยู่ทั่วดาวเคราะห์หรือวัตถุท้องฟ้านั้น ๆ ซึ่งจะแตกต่างกันไปในแต่ละดาว บางดาวไม่มีชั้นบรรยากาศ สำหรับบรรยากาศของโลกนั้นเป็นอากาศที่ห้อหุ้มโลก ประกอบไปด้วยไนโตรเจน, ออกซิเจน และแก๊สอื่น ๆ มีขอบเขตนับจากระดับน้ำทะเลขึ้นไปประมาณ 1000 กิโลเมตรโดยเฉลี่ย ดาวเคราะห์ชั้นในมีส่วนประกอบเป็นแก๊สคาร์บอนไดออกไซด์เป็นหลัก ส่วนดาวเคราะห์ชั้นนอกมีไฮโดรเจน, ฮีเลียม และแก๊สอื่น ๆ เป็นหลัก

## ดูเพิ่ม
* บรรยากาศของโลก

## อ้างอิง

หมวดหมู่:บรรยากาศของดาวเคราะห์
หมวดหมู่:แก๊ส
หมวดหมู่:วิทยาศาสตร์ดาวเคราะห์
หมวดหมู่:วิทยาศาสตร์ธรรมชาติ
หมวดหมู่:บรรยากาศ
สตราโทสเฟียร์

thumb|200px|ภาพแสดงชั้นบรรยากาศของโลก
**สตราโทสเฟียร์** () เป็นชั้นบรรยากาศของโลกชั้นที่สอง อยู่ระหว่างชั้นโทรโพสเฟียร์และมีโซสเฟียร์ มีระยะตั้งแต่ความสูง 10 กิโลเมตร จนถึง 50 กิโลเมตร เครื่องบินจะบินอยู่ในชั้นนี้ มีอากาศเบาบาง เมฆน้อยมาก เนื่องจากปริมาณไอน้ำน้อย อากาศไม่แปรปรวน มีแก๊สโอโซนมาก มีความชื้นต่ำมาก มีปริมาณของฝุ่นละอองน้อย ดูดกลืนรังสีอัลตราไวโอเล็ตจากดวงอาทิตย์ไว้ป้องกันอัตรายแก่พืช และผิวหนังมนุษย์ เครื่องบินมักบินในตอนล่างของชั้นบรรยากาศนี้เพื่อหลีกเลี่ยงสภาพอากาศที่รุนแรงในชั้นบรรยากาศโทรโพสเฟียร์ 

## อ้างอิง

ส
หมวดหมู่:อุตุนิยมวิทยา
มีโซสเฟียร์

thumb|200px|ภาพแสดงชั้นบรรยากาศของโลก

**มีโซสเฟียร์** () เป็นชั้นบรรยากาศของโลกชั้นที่สาม อยู่ระหว่างชั้นสตราโทสเฟียร์และเทอร์โมสเฟียร์ มีระยะตั้งแต่ความสูง 50 กิโลเมตร จนถึง 85 กิโลเมตร ซึ่งอุณหภูมิจะลดลงตามลำดับความสูง และเป็นชั้นสุดท้ายที่มีสภาพอากาศเหมือนชั้นโทรโพสเฟียร์ กับสตราโตสเฟียร์ เมื่อมีวัตถุจากอวกาศตกลงมาบนผิวโลก เมื่อถึงชั้นบรรยากาศนี้จะถูกเผาไหม้ก่อนถึงพื้น

 
ม
หมวดหมู่:อุตุนิยมวิทยา
โทรโพพอส

thumb|200px|ภาพแสดงชั้นบรรยากาศของโลก

**โทรโพพอส** () เป็นขอบในชั้นบรรยากาศของโลกที่กั้นระหว่างชั้นโทรโพสเฟียร์และสตาร์โตสเฟียร์ มีความสูงจากพื้นโลกประมาณ 7 - 17 กิโลเมตร

หมวดหมู่:บรรยากาศของโลก
หมวดหมู่:บรรยากาศ
มีโซพอส

thumb|200px|ภาพแสดงชั้นบรรยากาศของโลก

**มีโซพอส** (อังกฤษ: *mesopause*) เป็นขอบในชั้นบรรยากาศของโลกที่กั้นระหว่างชั้นมีโซสเฟียร์และเทอร์โมสเฟียร์ มีความสูงจากพื้นโลกประมาณ 80 - 85 กิโลเมตร

ม
ไอโอโนสเฟียร์

**ไอโอโนสเฟียร์** () เป็นชั้นบรรยากาศของโลกที่กลายเป็นไอออนเนื่องจากการแผ่รังสีสุริยะ อยู่ภายในชั้นเทอร์โมสเฟียร์ชั้นไอโอโนสเฟียร์เป็นชั้นที่ปกป้องโลกจากรังสีของดวงอาทิตย์ไม่ให้เข้ามามากและป้องกันคลื่นรังสีจากขั้วโลกทั้งสองไม่ให้เข้ามารบกวนคลื่นในโลกของเรา ชั้นนี้เป็นชั้นที่ติดกันกับชั้นขอบอวกาศนอกโลก ชั้นไอโอโนสเฟียร์มีอีกชื่อนึงว่า เทอร์โมสเฟียร์ 

หมวดหมู่:บรรยากาศ
เอกโซสเฟียร์

thumb|200px|ภาพแสดงชั้นบรรยากาศของโลก

**เอกโซสเฟียร์** () เป็นชั้นบรรยากาศของโลก อยู่ถัดจากชั้นเทอร์โมสเฟียร์ มีระยะตั้งแต่ความสูง 500–1,000 กิโลเมตร   จนถึง 10,000 กิโลเมตร
เป็นชั้นบรรยากาศที่อยู่สูงที่สุด และกินพื้นที่ไปจนผสมรวมกับอวกาศ         มีก๊าซไฮโดรเจนและก๊าซฮีเลียมเป็นส่วนประกอบที่สำคัญ แต่มีอย่างเบาบาง 

อ
เทอร์โมสเฟียร์

thumb|200px|ภาพแสดงชั้นบรรยากาศของโลก

**เทอร์โมสเฟียร์** () คือ ชั้นบรรยากาศของโลกที่อยู่ระหว่างความสูง 90 - 800 กิโลเมตรเหนือโลก ในชั้นนี้ปฏิกิริยาทางเคมีของแสงทำให้ก๊าซต่างๆ ในชั้นนี้แตกตัวเป็นไอออนจึงอาจเรียกว่า ไอโอโนสเฟียร์ (ionosphere) พบว่าบรรยากาศชั้นนี้อุณหภูมิเพิ่มสูงขึ้นตามระดับความสูง ประมาณ 200 กิโลเมตรจากผิวโลกจะมีอุณหภูมิสูงกว่า 500°C และ ที่ระดับความสูง 700-800 กิโลเมตรจะมีอุณหภูมิ สูงกว่า 1000°C และสามารถเพิ่มสูงได้ถึง 2,000°C ที่อุณหภูมิสูงขึ้นก็เพราะบรรยากาศชั้นนี้มีการดูดกลืนแสง UV โดย O2 และ N2 ซึ่งโมเลกุลส่วนใหญ่อยู่ในรูปของ อิออน เช่น NO+, O2 และ O+ เป็นต้น

ท
กลุ่มภาษาไท

**กลุ่มภาษาไท** () หรือ **กลุ่มภาษาจ้วง-ไท** () เป็นกลุ่มภาษาย่อยกลุ่มหนึ่งของตระกูลภาษาขร้า-ไท ประกอบด้วยภาษาไทยในประเทศไทย ภาษาลาวในประเทศลาว ภาษาไทใหญ่ในรัฐชานของประเทศพม่า และภาษาจ้วง หนึ่งในภาษาหลักของประเทศจีนตอนใต้

## ตารางการเปรียบเทียบ
ข้างล่างคือตารางเทียบกลุ่มภาษาไท

## รายชื่อภาษา
thumb|ตัวเขียนไท
* กลุ่มภาษาไทเหนือ
** ภาษาแสก (ลาว)
** ภาษาจ้วงเหนือ (จีน)
** ภาษาปู้อี (Buyi) (จีน)
** ภาษาไทแมน (ลาว)
** E (จีน)
* กลุ่มภาษาไทกลาง
** ภาษาจ้วงใต้ (จีน)
** ภาษาม่านเชาลาน (เวียดนาม)
** ภาษานุง (เวียดนาม)
** ภาษาตั่ย (เวียดนาม)
** ภาษาซึนลาว (Ts'ün-Lao) (เวียดนาม)
** ภาษานาง (เวียดนาม)
* กลุ่มภาษาไทตะวันตกเฉียงใต้
** ภาษาไทหย่า (จีน)
** ภาษาพูโก (ลาว)
** ภาษาปาดี (จีน)
** ภาษาไททัญ (เวียดนาม)
** ภาษาตั่ยซาปา  (เวียดนาม)
** ภาษาไทโหลง (ไทหลวง) (ลาว)
** ภาษาไทฮ้องจีน (จีน)
** ภาษาตุรุง (อินเดีย)
** ภาษายอง (ไทย)
** ภาษาไทยถิ่นใต้ (ปักษ์ใต้) (ไทย)
** กลุ่มภาษาไทกลาง-ตะวันออก
*** ภาษาเชียงแสน
**** ภาษาไทยถิ่นเหนือ (ภาษาล้านนา, ภาษาไทยวน) (ไทย, ลาว, พม่า)
**** ภาษาไทยถิ่นใต้ (ภาษาใต้) (ไทย, มาเลเซีย, พม่า)
**** ภาษาไทย (ไทย)
**** ภาษาไทดำ (เวียดนาม)
**** ภาษาไทโซ่ง (ไทย)
**** ภาษาไทฮ่างตง (เวียดนาม)
**** ภาษาไทขาว (ภาษาไทด่อน) (เวียดนาม)
**** ภาษาไทแดง (ภาษาไทโด) (เวียดนาม)
**** ภาษาไทเติ๊ก (เวียดนาม)
**** ภาษาทูลาว (เวียดนาม)
*** ภาษาลาว-ผู้ไท
**** ภาษาลาว (ลาว)
**** ภาษาญ้อ (ไทย)
**** ภาษาพวน (ไทย, ลาว)
**** ภาษาผู้ไท (ไทย)
**** ภาษาอีสาน (ภาษาไทยถิ่นอีสาน) (ไทย, ลาว)
*** ภาษาไทตะวันตกเฉียงเหนือ (พายัพ)
**** ภาษาอาหม (รัฐอัสสัม - สูญแล้ว ภาษาอัสสัมสมัยใหม่จัดอยู่ในตระกูลอินโด-ยูโรเปียน)
**** ภาษาอ่ายตน (รัฐอัสสัม)
**** ภาษาลื้อ (ภาษาไทลื้อ) (จีน, เวียดนาม, ไทย, ลาว, พม่า)
**** ภาษาคำตี่ (รัฐอัสสัม, พม่า)
**** ภาษาเขิน (พม่า)
**** ภาษาคำยัง (รัฐอัสสัม)
**** ภาษาพ่าเก (รัฐอัสสัม)
**** ภาษาไทใหญ่ (ภาษาชาน) (พม่า)
**** ภาษาไทใต้คง (ภาษาไทเหนือ) (จีน, เวียดนาม, ไทย, ลาว)

## อ้างอิง


หมวดหมู่:ภาษาในเอเชียตะวันออกเฉียงใต้
ตระกูลภาษาม้ง-เมี่ยน

**ตระกูลภาษาม้ง-เมี่ยน** () หรือ **ตระกูลภาษาแม้ว-เย้า** () เป็นตระกูลภาษาเล็ก ๆ ที่ใช้กันทางตอนใต้ของประเทศจีนและเอเชียตะวันออกเฉียงใต้ ใช้พูดกันในแถบภูเขาสูงตอนใต้ของจีน เช่นในมณฑลกุ้ยโจว หูหนาน ยูนนาน เสฉวน กว่างซี และหูเป่ย์ ที่เรียกกันว่าชาวเขา ในขณะที่ชาวจีนฮั่นตั้งถิ่นฐานอยู่ตามลุ่มแม่น้ำ เมื่อ 300–400 ปีที่ผ่านมา ชาวม้งและเมี่ยนจำนวนมากได้อพยพเข้ามาตั้งถิ่นฐานในประเทศไทย ลาว เวียดนาม และพม่า และเนื่องจากสงครามอินโดจีน ชาวม้งบางส่วนได้ลี้ภัยจากเอเชียตะวันออกเฉียงใต้ไปอยู่ที่ประเทศออสเตรเลีย สหรัฐ และอีกหลายประเทศ

## อ้างอิง

ม้ง-เมี่ยน
ม้ง-เมี่ยน
ม้ง-เมี่ยน
ธงชาตินามิเบีย

**ธงชาตินามิเบีย** เป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในธงถูกแบ่งเป็น 2 ส่วนด้วยแถบสีแดงขอบขาว ซึ่งพาดเป็นแนวทแยงมุมจากมุมธงด้านปลายธงมายังมุมบนด้านปลายธง ส่วนที่ถูกแบ่งนั้นเป็นสีน้ำเงินที่ด้านคันธงและเป็นสีเขียวที่ด้านปลายธง ที่มุมบนของพื้นสีน้ำเงินนั้นเป็นรูปดวงอาทิตย์สีเหลืองมีรัศมี 12 แฉก ธงนี้มีที่มาจากธงขององค์การประชาชนแอฟริกาตะวันตกเฉียงใต้ (South West African People's Organization - SWAPO) ซึ่งเป็นองค์กรที่มีบทบาทในการเรียกร้องเอกราชของนามิเบีย และได้เริ่มใช้อย่างเป็นทางการเมื่อวันที่ 21 มีนาคม พ.ศ. 2533 อันเป็นวันที่นามิเบียประกาศเอกราชจากแอฟริกาใต้
 
แต่ละสีในธงล้วนมีนัยความหมายต่างๆ กล่าวคือ สีแดงหมายถึงประชาชนชาวชาวนามิเบีย ซึ่งมีความกล้าหาญและเด็ดเดี่ยวที่จะสร้างสังคมให้มีแต่ความเสมอภาคในอนาคต สีขาวหมายถึงสันติภาพและความสามัคคี สีเขียวหมายถึงพืชพรรณต่างๆ และการเกษตร สีน้ำเงินหมายถึงท้องฟ้าและมหาสมุทรแอตแลนติก ซึ่งเป็นที่มาของแหล่งน้ำต่างๆ ในประเทศ  ดวงอาทิตย์สีเหลืองหมายถึงชีวิตและพลังงาน

## ธงสมัยต่างๆ

ไฟล์:Flag of the German Empire.svg|ธงชาติจักรวรรดิเยอรมนี ใช้ในดินแดนแอฟริกาตะวันตกเฉียงใต้ของเยอรมนี (24 เม.ย. 2427 - 9 ก.ค. 2458)
ไฟล์:Flaggenentwurf 7 Südwestafrika 1914.svg|แบบธงสำหรับดินแดนแอฟริกาตะวันตกเฉียงใต้ของเยอรมนี (ไม่มีการใช้)
ไฟล์:Flag of the United Kingdom.svg|ธงชาติสหราชอาณาจักร ใช้ในแอฟริกาตะวันตกเฉียงใต้ (9 ก.ค. 2458 - 28 มิ.ย. 2462)
ไฟล์:Red Ensign of South Africa (1912-1951).svg|ธงชาติแอฟริกาใต้ ใช้ในแอฟริกาตะวันตกเฉียงใต้ (28 มิ.ย. 2462 - 31 พ.ค. 2471)
ไฟล์:Flag of South Africa (1928-1994).svg|ธงชาติแอฟริกาใต้ ใช้ในแอฟริกาตะวันตกเฉียงใต้ (31 พ.ค. 2471 - 21 มี.ค. 2533)


## แหล่งข้อมูลอื่น

* 
* World Statesmen - Namibia

หมวดหมู่:สัญลักษณ์ของประเทศนามิเบีย
นามิเบีย
ธงชาติแซมเบีย

ธงชาติแซมเบีย เป็นธงสี่เหลี่ยมผืนผ้าพื้นสีเขียว กว้าง2  ส่วน ยาว 3 ส่วน ที่ด้านปลายธงมีแถบแนวตั้ง 3 แถบ เรียงกันเป็นสีแดง สีดำ และสีแสด แถบเหล่านี้แต่ละแถบกว้างเป็น 1 ใน 9 ส่วนของด้านยาวธง และยาวเป็น 2 ใน 3 ของความกว้างของธง ที่ตอนบนของแถบสีดังกล่าวมีรูปนกอินทรีสีแสดอยู่ในท่ากางปีกจะบินสู่ท้องทะเล  ธงนี้ออกแบบโดย นางกาเบรียล เอลลิสัน (Mrs Gabriel Ellison) ผู้มีผลงานในการออกแบบภาพตราแผ่นดินของแซมเบีย และตราไปรษณียากรอีกจำนวนมากของประเทศ และได้เริ่มใช้อย่างเป็นทางการเมื่อวันที่ 24 ตุลาคม พ.ศ. 2507 ซึ่งเป็นวันที่โรซีเดียเหนือประกาศเอกราชจากสหราชอาณาจักร และก่อตั้งประเทศแซมเบีย โดยเป็นธงพื้นสีเขียวเข้ม แต่ภายหลังในปี พ.ศ. 2539 จึงได้มีการปรับสีพื้นธงชาติให้สว่างขึ้น

พื้นธงสีเขียวหมายถึงเกษตรกรรมและกิจการป่าไม้ แถบสีแดงหมายถึงการต่อสู้เพื่อเรียกร้องของชาวแซมเบีย แถบสีดำหมายถึงประชาชนชาวแซมเบีย แถบสีแสดหมายถึงทรัพยากรแร่ธาตุต่างๆ ในประเทศ รูปนกอินทรีหมายถึงความสามารถของประชาชนที่จะเผชิญหน้ากับปัญหาของชาติ โดยตรานกอินทรีนำมาจากธงชาติโรซีเดียเหนือในสมัยอาณานิคม

## ธงในราชการ

ไฟล์:Flag of the President of Zambia.svg|ธงประธานาธิบดีแซมเบีย
ไฟล์:Flag of Zambia Police.png|ธงกรมตำรวจแซมเบีย
ไฟล์:Air Force Ensign of Zambia.svg|ธงกองทัพอากาศแซมเบีย


## อ้างอิง

## แหล่งข้อมูลอื่น
* 
* ประวัติธงชาติแซมเบีย



หมวดหมู่:สัญลักษณ์ของประเทศแซมเบีย
ซ